title: Komission täytäntöönpanoasetus (EU) 2021/328, annettu 24 päivänä helmikuuta 2021, lopullisen tasoitustullin käyttöön ottamisesta tiettyjen Kiinan kansantasavallasta peräisin olevien jatkuvakuituisten lasikuitutuotteiden tuonnissa Euroopan parlamentin ja neuvoston asetuksen (EU) 2016/1037 18 artiklan mukaisen toimenpiteiden voimassaolon päättymistä koskevan tarkastelun jälkeen

text:
                  25.2.2021

                  FI

                  Euroopan unionin virallinen lehti

                  L 65/1

         KOMISSION TÄYTÄNTÖÖNPANOASETUS (EU) 2021/328,
         annettu 24 päivänä helmikuuta 2021,
         lopullisen tasoitustullin käyttöön ottamisesta tiettyjen Kiinan kansantasavallasta peräisin olevien jatkuvakuituisten lasikuitutuotteiden tuonnissa Euroopan parlamentin ja neuvoston asetuksen (EU) 2016/1037 18 artiklan mukaisen toimenpiteiden voimassaolon päättymistä koskevan tarkastelun jälkeen
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (1), jäljempänä ’perusasetus’, ja erityisesti sen 18 artiklan,
         sekä katsoo seuraavaa:
         1.   MENETTELY

         1.1   Voimassa olevat toimenpiteet

                     (1)

                     Neuvosto otti täytäntöönpanoasetuksella (EU) N:o 248/2011 (2) käyttöön lopullisen polkumyyntitullin tiettyjen Kiinan kansantasavallasta, jäljempänä ’Kiina’, peräisin olevien jatkuvakuituisten lasikuitutuotteiden, jäljempänä ’lasikuitufilamenttituotteet’, tuonnissa. Tulli perustui vahingon korjaavaan tasoon ja vaihteli 7,3 prosentista 13,8 prosenttiin.

                     (2)

                     Tukien vastaisen tutkimuksen ja polkumyyntitoimenpiteiden osittaisen välivaiheen tarkastelun jälkeen komissio muutti täytäntöönpanoasetuksella (EU) N:o 1379/2014 (3) alkuperäistä polkumyyntitullia niin, että se oli 0–19,9 prosenttia, ja otti käyttöön 4,9–10,3 prosentin suuruisen tasoitustullin.

                     (3)

                     Polkumyyntitoimenpiteiden voimassaolon päättymistä koskevan tarkastelun jälkeen komission jatkoi täytäntöönpanoasetuksella (EU) 2017/724 (4) polkumyyntitullien voimassaoloa vielä viidellä vuodella.

                     (4)

                     Tasoitustoimenpiteet ja polkumyyntitoimenpiteet vaihtelevat näin ollen 4,9 prosentista 30,2 prosenttiin.

                     (5)

                     Voimassa on myös toimenpiteitä Egyptistä peräisin olevien lasikuitufilamenttituotteiden tuonnissa. Tukien vastaisen tutkimuksen jälkeen komissio otti täytäntöönpanoasetuksella (EU) 2020/870 (5) käyttöön lopullisen tasoitustullin tiettyjen Egyptistä peräisin olevien jatkuvakuituisten lasikuitutuotteiden tuonnissa. Tuen tasoon perustuva tulli oli 13,1 prosenttia.

               1.2   Toimenpiteiden voimassaolon päättymistä koskevan tarkastelun vireillepano

                     (6)

                     Euroopan komissio, jäljempänä ’komissio’, pani 17 päivänä joulukuuta 2019 vireille toimenpiteiden voimassaolon päättymistä koskevan tarkastelun, joka koski Kiinan kansantasavallasta peräisin olevien lasikuitufilamenttituotteiden tuontia. Komissio julkaisi Euroopan unionin virallisessa lehdessä tutkimuksen vireillepanoa koskevan ilmoituksen (6), jäljempänä ’vireillepanoilmoitus’.

                     (7)

                     Komissio pani tutkimuksen vireille, kun Euroopan lasikuitutuottajien järjestö APFE, jäljempänä ’pyynnön esittäjä’, oli esittänyt tarkastelupyynnön sellaisten tuottajien puolesta, joiden tuotanto muodostaa yli 50 prosenttia jatkuvakuituisten lasikuitutuotteiden kokonaistuotannosta unionissa. Pyynnössä esitetty näyttö tuen jatkumisen ja unionin tuotannonalalle aiheutuvan vahingon jatkumisen ja toistumisen todennäköisyydestä oli riittävä tutkimuksen vireillepanoa varten.

                     (8)

                     Ennen tukien vastaisen tutkimuksen vireillepanoa komissio ilmoitti perusasetuksen 10 artiklan 7 kohdan mukaisesti Kiinan viranomaisille (7) vastaanottaneensa asianmukaisesti asiakirjanäyttöön perustuvan pyynnön ja kutsui Kiinan viranomaiset neuvotteluihin. Kiinan viranomaiset eivät vastanneet, eikä kuulemista näin ollen järjestetty.

               1.3   Tarkastelua koskeva tutkimusajanjakso ja tarkastelujakso

                     (9)

                     Tukia ja vahinkoa koskeva tutkimus kattoi 1 päivän tammikuuta 2019 ja 31 päivän joulukuuta 2019 välisen ajanjakson, jäljempänä ’tarkastelua koskeva tutkimusajanjakso’. Vahingon määrittämisen kannalta merkittävien kehityssuuntausten tarkastelu kattoi 1 päivän tammikuuta 2016 ja tarkastelua koskevan tutkimusajanjakson päättymisen välisen ajan, jäljempänä ’tarkastelujakso’.

               1.4   Asianomaiset osapuolet

                     (10)

                     Komissio kehotti vireillepanoilmoituksessa asianomaisia osapuolia ottamaan yhteyden komissioon tutkimukseen osallistumiseksi. Lisäksi komissio ilmoitti pyynnön esittäjälle, Kiinan viranomaisille, muille tiedossa oleville unionin tuottajille, tiedossa oleville vientiä harjoittaville tuottajille, tiedossa oleville tuojille ja käyttäjille tutkimuksen vireillepanosta ja kehotti niitä osallistumaan.

                     (11)

                     Asianomaisilla osapuolilla oli mahdollisuus esittää huomautuksia tutkimuksen vireillepanosta ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa. Kuulemisten järjestämistä ei kuitenkaan pyydetty.

               1.5   Otanta

                     (12)

                     Komissio ilmoitti vireillepanoilmoituksessa, että se saattaa soveltaa asianomaisiin osapuoliin otantaa perusasetuksen 27 artiklan mukaisesti.

               1.5.1   Unionin tuottajia koskeva otanta

                     (13)

                     Komissio ilmoitti vireillepanoilmoituksessa, että se oli päättänyt rajata tutkimuksen koskemaan kohtuullista määrää unionin tuottajia soveltamalla otantaa. Komissio valitsi otoksen sellaisen tuotannon suurimman edustavan määrän perusteella, joka voitiin kohtuudella tutkia käytettävissä olevassa ajassa. Alun perin valittu otos oli sama kuin erillisessä tukien vastaisessa tutkimuksessa, joka koskee Egyptistä peräisin olevaa samaa tuotetta. Otoksen katsottiin edustavan unionin tuotannonalaa. Otoksen valinnasta ei saatu huomautuksia.

               1.5.2   Etuyhteydettömien tuojien otanta

                     (14)

                     Voidakseen päättää otannan tarpeellisuudesta ja tarvittaessa valita otoksen komissio pyysi etuyhteydettömiä tuojia toimittamaan vireillepanoilmoituksessa täsmennetyt tiedot.

                     (15)

                     Vastauksia ei saatu.

               1.5.3   Kiinalaisia vientiä harjoittavia tuottajia koskeva otanta

                     (16)

                     Voidakseen päättää otannan tarpeellisuudesta ja tarvittaessa valita otoksen komissio pyysi kaikkia tiedossa olevia Kiinassa toimivia vientiä harjoittavia tuottajia toimittamaan vireillepanoilmoituksessa mainitut tiedot. Lisäksi komissio pyysi Kiinan kansantasavallan Euroopan unionissa olevaa edustustoa ilmoittamaan muista mahdollisista vientiä harjoittavista tuottajista, jotka saattaisivat olla kiinnostuneita osallistumaan tutkimukseen, ja/tai ottamaan yhteyttä niihin.

                     (17)

                     Kolme kiinalaista vientiä harjoittavaa tuottajaa tai vientiä harjoittavien tuottajien ryhmää toimitti pyydetyt tiedot ja suostui siihen, että ne sisällytetään otokseen.

                     (18)

                     Tämän vuoksi komissio päätti, että otanta ei ollut tarpeen, ja se pyysi kaikkia yhteistyössä toimineita osapuolia täyttämään ja palauttamaan vientiä harjoittaville tuottajille tarkoitetun kyselylomakkeen.

               1.6   Kyselyvastaukset ja tarkastuskäynnit

                     (19)

                     Unionin tuottajille, tuojille, käyttäjille sekä Kiinan vientiä harjoittaville tuottajille tarkoitetut kyselylomakkeet asetettiin verkossa saataville (8) vireillepanopäivänä. Lisäksi komissio lähetti vireillepanopäivänä kyselylomakkeen Kiinan viranomaisille.

                     (20)

                     Yksikään kiinalainen vientiä harjoittava tuottaja ei toimittanut kyselyvastauksia.

                     (21)

                     Komissio ei saanut vastausta myöskään Kiinan viranomaisille lähetettyyn kyselylomakkeeseen.

                     (22)

                     Komissio hankki ja tarkasti kaikki tuen, siitä johtuvan vahingon ja unionin edun määrittämistä varten tarpeellisina pitämänsä tiedot, jotka osapuolet olivat asettaneet saataville, sanotun kuitenkaan rajoittamatta perusasetuksen 28 artiklan soveltamista.

                     (23)

                     Covid-19:n puhkeamisen ja jäsenvaltioiden ja kolmansien maiden toteuttamien eristystoimenpiteiden vuoksi komissio ei voinut tehdä perusasetuksen 26 artiklan mukaisia tarkastuskäyntejä.

                     (24)

                     Komissio ristiintarkasti etätarkastuksena kaikki päätelmien tekemistä varten tarpeellisina pitämänsä tiedot. Komissio suoritti seuraavia yrityksiä/osapuolia koskevan etätarkastuksen:

               Unionin tuottajat

                     —

                     European Owens Corning Fibreglass SPRL, Belgia

                     —

                     Johns Manville Slovakia a.s., Slovakia

                     —

                     3B Fibreglass SPRL, Belgia

               1.7   Kiinan viranomaisten yhteistyöstä kieltäytyminen

                     (25)

                     Kiinan viranomaiset eivät vastanneet niille lähetettyyn kyselylomakkeeseen vireillepanoilmoituksessa vahvistetussa määräajassa.

                     (26)

                     Komissio lähetti 10 päivänä maaliskuuta 2020 Kiinan viranomaisille verbaalinootin. Verbaalinootissa ilmoitettiin Kiinan viranomaisille, että komissio ei ollut saanut Kiinan viranomaisille lähetettyyn kyselylomakkeeseen vastausta annetussa määräajassa, ja pyydettiin Kiinan viranomaisia vastaamaan 10 päivän kuluessa.

                     (27)

                     Kiinan viranomaisilta ei saatu vastausta.

                     (28)

                     Koska kyselyvastauksia ei saatu, komissio käytti näin ollen Kiinan viranomaisilta pyydettyjen tietojen osalta käytettävissä olevia tietoja perusasetuksen 28 artiklan mukaisesti.

                     (29)

                     Käytettävissä olevat tiedot perustuivat pääasiassa lasikuitukankaiden tuettua tuontia koskevan tutkimuksen, jäljempänä ’lasikuitukankaita koskeva tutkimus’, päätelmiin, jotka julkaistiin 15 päivänä kesäkuuta 2020 (9).

                     (30)

                     Komissio toteaa, että lasikuitukankaat on tehty lasikuitufilamenttituotteista, jotka ovat merkittävin tuotantopanos lasikuitukankaiden tuotannossa ja joiden osuus niiden valmistuskustannuksista on noin 70 prosenttia. Näin ollen tuotteiden välillä on merkittävää päällekkäisyyttä.

                     (31)

                     Komission tietojen mukaan lasikuitufilamenttituotteiden vientiä harjoittavat tuottajat ovat samoja vientiä harjoittavia tuottajia, jotka olivat hiljattain tutkimuksen kohteena lasikuitukankaita koskevassa asiassa, ja näin ollen päällekkäisyyttä on tältäkin kannalta katsottuna.

                     (32)

                     Sen vuoksi kaikki horisontaaliset tukijärjestelmät, kuten verokannustimet ja etuuskohtelun mukaiset lainat, hyödyttävät näiden yritysten kaikkea toimintaa, mukaan lukien lasikuitufilamenttituotteet. Lasikuitukankaita koskevassa tutkimuksessa tutkimusajanjakso oli kalenterivuosi 2018, mikä on erittäin lähellä tämän tutkimuksen tarkastelua koskevaa tutkimusajanjaksoa.

                     (33)

                     Asiakirja-aineistossa ei ole näyttöä siitä, että lasikuitukankaiden tuottajien saamat tuet olisi tällä välin lopetettu tai että taustalla olevaa etuuskohtelupolitiikkaa ei enää sovellettaisi. Kaikista näistä syistä lasikuitukankaita koskevassa asiassa esitetyt päätelmät ovat asianmukaisia käytettävissä olevia tietoja tässä asiassa.

                     (34)

                     Jos lasikuitukankaita koskevassa asiassa esitetyt tosiseikat eivät olleet merkityksellisiä tai niitä oli täydennettävä muilla tosiseikoilla ja näytöllä, komissio käytti tarkastelupyyntöön sisältyviä tietoja, muiden Kiinaa koskevien aiempien tukien vastaisten tutkimusten päätelmiä tai muuta merkityksellistä näyttöä.

               1.8   Kiinalaisten vientiä harjoittavien tuottajien yhteistyöstä kieltäytyminen

                     (35)

                     Ne kolme kiinalaista vientiä harjoittavaa tuottajaa, joita pyydettiin toimittamaan kyselyvastaukset, eivät toimittaneet niitä vireillepanoilmoituksessa vahvistettuun määräaikaan mennessä.

                     (36)

                     Komissio lähetti 10 päivänä maaliskuuta 2020 näille kolmelle kiinalaiselle vientiä harjoittavalle tuottajalle kirjeet, joissa ilmoitettiin, että komissio ei ollut saanut niiden vastausta kyselylomakkeeseen, ja pyydettiin vastausta 10 päivän kuluessa.

                     (37)

                     Yksi kiinalainen vientiä harjoittava tuottaja ei vastannut.

                     (38)

                     Muut kaksi kiinalaista vientiä harjoittavaa tuottajaa vastasivat 10 päivänä maaliskuuta 2020 lähetettyyn kirjeeseen, mutta molemmat pyysivät, että ne vapautettaisiin velvollisuudesta vastata komission kyselylomakkeeseen. Pyyntö ei liittynyt koronavirusepidemiaan, eikä siinä esitetty pätevää syytä yhteistyöstä kieltäytymiseen.

                     (39)

                     Koska kyselyvastauksia ei saatu, komissio käytti kiinalaisilta vientiä harjoittavilta tuottajilta pyydettyjen tietojen osalta käytettävissä olevia tietoja perusasetuksen 28 artiklan mukaisesti.

                     (40)

                     Tällaisia käytettävissä olevia tietoja olivat muun muassa lasikuitukankaita koskevan tutkimuksen päätelmät, jotka koskivat kiinalaisille vientiä harjoittaville tuottajille koitunutta etua lasikuitukankaisiin liittyvän tutkimusajanjakson eli kalenterivuoden 2018 aikana, siltä osin kuin ne liittyvät lasikuitufilamenttituotteisiin.

                     (41)

                     Komissio katsoi, että vastakkaisen näytön puuttuessa lasikuitukankaita koskevassa tutkimuksessa todettu etu, joka voitiin yhdistää lasikuitufilamenttituotteisiin, jatkui kalenterivuoteen 2019 ja sen aikana.

                     (42)

                     Koska lasikuitufilamenttituotteiden kiinalaiset vientiä harjoittavat tuottajat ja Kiinan viranomaiset eivät toimineet yhteistyössä, komissio ei kyennyt laskemaan lasikuitufilamenttituotteiden kiinalaisten vientiä harjoittavien tuottajien näistä tukikäytännöistä saamaa etuutta tarkastelua koskevan tutkimusajanjakson aikana.

                     (43)

                     Komissio pystyi kuitenkin käyttämään lasikuitukankaita koskevan asetuksen etuuteen liittyviä päätelmiä, ja se katsoi, että näitä päätelmiä voitiin soveltaa lasikuitufilamenttituotteiden kiinalaisiin vientiä harjoittaviin tuottajiin tarkastelua koskevan tutkimusajanjakson aikana.

                     (44)

                     Tämä johtuu siitä, että mikään tutkituista tukikäytännöistä ei liittynyt suoraan lasikuitukankaiden tuotantoon tai vientiin, vaan kyseessä olivat pikemminkin tuet, jotka hyödyttivät koko kiinalaista yritystä tai yritysryhmää, joka valmisti myös lasikuitufilamenttituotteita. Sen vuoksi komissio määritti lasikuitukankaita koskevassa tutkimuksessa ensin vientiä harjoittavan tuottajan saaman etuuden ja jakoi sitten etuuden vientiä harjoittavan tuottajan myymien kaikkien tuotteiden, mukaan lukien lasikuitufilamenttituotteet, koko liikevaihdolle.

               2.   TARKASTELUN KOHTEENA OLEVA TUOTE JA SAMANKALTAINEN TUOTE

         2.1   Tarkastelun kohteena oleva tuote

                     (45)

                     Tämän tarkastelun kohteena olevan tuotteen muodostavat enintään 50 mm pituiset silvotut lasikuitusäikeet, jatkuvakuituiset kiertämättömät lasikuitulangat, pois luettuna kyllästetty ja päällystetty jatkuvakuituinen kiertämätön lasikuitulanka, jolla on yli 3 prosentin hehkutushäviö (määritetty ISO-standardin 1887 mukaisesti), jäljempänä ’rovings-langat’, ja lasikuitufilamenteista valmistetut matot, poisluettuna lasivillasta valmistetut matot, jotka luokitellaan tällä hetkellä CN-koodeihin 7019 11 00, ex 7019 12 00 (Taric-koodit 7019120022, 7019120025, 7019120026, 7019120039) ja 7019 31 00, jäljempänä ’tarkastelun kohteena oleva tuote’.

                     (46)

                     Tarkastelun kohteena oleva tuote on yleisimmin käytetty raaka-aine komposiittiteollisuudessa termoplastisten ja lämpökovettuvien hartsien lujittamiseksi. Tuloksena olevaa komposiittimateriaalia (filamenttilasikuitulujitemuovia) käytetään monilla tuotannonaloilla, kuten autoteollisuudessa, sähkö- ja elektroniikka-alalla, tuuliturbiinien lavoissa, rakennusalalla, säiliöissä ja putkissa, kulutushyödykkeissä ja ilmailu- ja avaruusalalla sekä sotateollisuudessa.

               2.2   Samankaltainen tuote

                     (47)

                     Tutkimuksessa kävi ilmi, että seuraavilla tuotteilla on samat fyysiset, kemialliset ja tekniset perusominaisuudet ja peruskäyttötarkoitukset:

                                 —

                                 Kiinasta peräisin oleva ja unioniin viety tarkastelun kohteena oleva tuote;

                                 —

                                 Kiinan kotimarkkinoilla tuotettu ja myyty tuote; ja

                                 —

                                 unionin tuotannonalan unionissa tuottama ja myymä tuote.

                     (48)

                     Komissio katsoi näin ollen, että kyseiset tuotteet ovat samankaltaisia tuotteita perusasetuksen 2 artiklan c alakohdassa tarkoitetulla tavalla.

               3.   TUET

         3.1   Johdanto Kiinan viranomaisten suunnitelmat, hankkeet ja muut asiakirjat

                     (49)

                     Ennen tuen ja tukiohjelmien muodossa annettavien väitettyjen tukien analysointia komissio arvioi valtion suunnitelmia, hankkeita ja muita asiakirjoja, jotka vaikuttivat useampaan kuin yhteen tuista tai tukiohjelmista. Koska Kiinan viranomaiset eivät toimineet yhteistyössä, kuten edellä todettiin, komissio käytti tarkastelupyynnössä esitettyjä tietoja ja lasikuitukankaita koskevan tutkimuksen päätelmiä, siltä osin kuin ne voitiin yhdistää lasikuitufilamenttituotteisiin.

                     (50)

                     Komissio katsoi jäljempänä esitettävistä syistä, että kaikkien arvioitavana olevien tukien tai tukiohjelmien perustana on lasikuitufilamenttituotteiden tuotannonalan edistämistä koskevien Kiinan viranomaisten keskushallinnon suunnitelmien toteuttaminen.

                     (51)

                     Kiinan 12. kansallisessa talouden ja yhteiskunnan kehityksen viisivuotissuunnitelmassa, jäljempänä ’12. viisivuotissuunnitelma’, korostetaan uusien materiaalien tuotannonalan, johon lasikuitufilamenttituotteiden tuotannonala kuuluu, merkitystä ”strategisena kehittyvänä tuotannonalana” ja todetaan, että siitä olisi kehitettävä ”johtava tuotannonala” kattavalla poliittisella tuella ja ohjauksella (10). Lisäksi Kiinan 13. kansallisessa talouden ja yhteiskunnan kehityksen viisivuotissuunnitelmassa, jäljempänä ’13. viisivuotissuunnitelma’, joka kattaa vuodet 2016–2020, pyritään kehittämään uusien materiaalien tuotannonalaa vahvistamalla tutkimus- ja kehittämistoimintaa sekä valmistusteollisuuden innovointivalmiuksia (11).

                     (52)

                     Keskeisten tuotannonalojen parantamista ja edistämistä koskeva Kiinan viranomaisten strateginen visio tuodaan esiin 13. viisivuotissuunnitelmassa. Siinä korostetaan teknologisen innovoinnin merkitystä Kiinan talouden kehitykselle ja ”vihreän” kehityksen periaatteiden tärkeyttä. Sen 5 luvun mukaan yksi tärkeimmistä kehitystavoitteista on edistää perinteisten teollisuusrakenteiden uudistamista, kuten jo 12. viisivuotissuunnitelmassakin. Ajatusta tarkennetaan 22 luvussa, jossa kuvataan strategiaa Kiinan perinteisen teollisuuden uudistamiseksi edistämällä sen teknologista kehittämistä. Tässä yhteydessä 13. viisivuotissuunnitelmassa todetaan, että yrityksiä tuetaan ”kokonaisvaltaisen edistyksen aikaan saamiseksi tietyillä aloilla, kuten tuoteteknologiassa, ympäristönsuojelussa, teollisuuslaitteiden kehittämisessä ja energiatehokkuudessa”.

                     (53)

                     13. viisivuotissuunnitelmassa mainitaan uudet materiaalit parissa kohdassa: ”Etenemme nopeammin, jotta saisimme aikaan läpimurtoja keskeisen teknologian alalla esimerkiksi seuraavan sukupolven tieto- ja viestintäteknologian, uusien energialähteiden, uusien materiaalien […] alalla” (12). Suunnitelmassa esitetään lisäksi, että jatkossa toteutetaan hankkeita, jotka liittyvät keskeisten uusien materiaalien tutkimukseen, kehittämiseen ja soveltamiseen (13).

                     (54)

                     Uusien materiaalien tuotannonala on myös Made in China 2025 -aloitteen (14) mukainen kannustettava tuotannonala ja voi siten saada merkittävää valtion rahoitusta. Made in China 2025 -aloitetta – ja näin ollen epäsuorasti lasikuitufilamenttituotteiden tuotannonalaa – tukemaan on perustettu joukko rahastoja, kuten kansallinen mikropiirirahasto, edistyneen valmistusteollisuuden rahasto sekä kehittyvien tuotannonalojen investointirahasto (15).

                     (55)

                     Lisäksi lasikuitufilamenttituotteisiin viitataan usein laajemmin ”uusien materiaalien” puitteissa. Made in China 2025 -etenemissuunnitelmaan (16) sisältyy kymmenen strategista toiminta-alaa, jotka ovat Kiinan viranomaisten kannalta keskeisiä tuotannonaloja. Sen 9 jaksossa kuvataan ”uusia materiaaleja” ja niiden alaluokkia, esimerkiksi edistyneitä perusmateriaaleja (9.1 kohta), keskeisiä strategisia materiaaleja (9.2 kohta), joihin sisältyvät korkean suorituskyvyn kuidut ja komposiittimateriaalit, uusiin energialähteisiin liittyvät materiaalit (17). Uudet materiaalit saavat siten etua asiakirjassa luetelluista tukimekanismeista, kuten tukipolitiikasta, veropolitiikasta sekä valtioneuvoston valvonnasta ja tuesta (18).

                     (56)

                     Made in China 2025 -etenemissuunnitelman lisäksi marraskuussa 2016 kymmenen strategisen toiminta-alan luettelosta tehtiin neljän keskeisen seikan luettelo, jonka julkaisi kansallinen valmistusstrategian neuvoa-antava komitea (NMSAC). Tässä luettelossa kukin kymmenestä strategisesta toiminta-alasta on jaettu neljään lukuun: i) keskeiset varaosat, ii) keskeiset materiaalit, iii) keskeiset edistyneet prosessit ja teknologiat sekä iv) tuotannonalan teknologia-alustat. Lasikuitu kuuluu toiminta-alaan 7: sähkölaitteet, II kohta – keskeinen materiaali: 16 alakohta – lasikuitueristelevyt, sekä toiminta-alaan 9: uudet materiaalit, II kohta – keskeinen materiaali, 10 alakohta – korkean suorituskyvyn kuidut, monomeeri- ja komposiittimateriaalit, sekä 24 alakohta – lasiin perustuvat materiaalit.

                     (57)

                     Myös rakennusmateriaalien tuotannonalan kehittämissuunnitelmassa (2016–2020) edistetään lasikuitufilamenttituotteiden tuotannonalaa. Suunnitelmassa kehotetaan optimoimaan teollisuuden rakenteita muun muassa laajentamalla kehittyviä tuotannonaloja, kuten lasiin perustuvat materiaalit, teollinen keramiikka, silmänsisäiset linssit, korkean suorituskyvyn kuidut ja komposiitit, grafeeni ja muunnetut materiaalit. Tavoitteisiin päästään valtion rahoitus-, verotus-, finanssi-, hinta-, energia- ja ympäristönsuojelupolitiikan kautta sekä antamalla pääomatukea, jolla kannustetaan osallistumaan rakennusmateriaaliyritysten sulautumiin, yrityshankintoihin ja rakennemuutoksiin eri keinoin, muun muassa luotonannolla (19).

                     (58)

                     Lasikuitufilamenttituotteiden tuotannonala kuuluu myös Kiinan teollisuus- ja tietotekniikkaministeriön, jäljempänä ’MIIT’, julkaiseman älykkään valmistusteollisuuden viisivuotissuunnitelman (2016–2020) piiriin. Suunnitelmassa esitetään 10 keskeistä toimea, joilla pyritään lyhentämään tuotekehityssykliä, tehostamaan tuotantoa, parantamaan tuotteiden laatua, vähentämään toimintakustannuksia sekä resurssien ja energian kulutusta ja vauhdittamaan älykkään valmistusteollisuuden kehittämistä.

                     (59)

                     Lisäksi tiede- ja teknologiaministeriön, ulkomaankauppaministeriön ja yleisen tullihallinnon julkaisemassa Kiinan huipputeknologian alan vientituotteiden luettelossa on 8 luokkaan ryhmiteltynä 1900 huipputeknologiatuotetta, joihin Kiinan viranomaiset soveltavat etuuskohtelun mukaista vientipolitiikkaa. Yksi näistä luokista on ”uusien materiaalien” luokka, johon lasikuitufilamenttituotteet sisältyvät (20). Myös tiede- ja teknologiaministeriön, valtiovarainministeriön ja valtion verohallinnon julkaisemassa Kiinan huipputeknologiatuotteiden luettelossa viitataan 11 alaan, joihin ”uusien materiaalien luokka” kuuluu.

                     (60)

                     Tieteen ja teknologian edistystä koskevan Kiinan lain mukaan huipputeknologian kehittämisalueille perustetut huipputeknologiayritykset voivat saada etua tietystä etuuskohtelun mukaisesta politiikasta, esimerkiksi seuraavista: i) yrityksen tuloverokanta on 15 prosenttia normaalin 25 prosentin sijaan; ii) jos vientituotteiden tuotannon arvo on 70 prosenttia kokonaisarvosta kyseisenä vuonna, yrityksen tuloverokantaa alennetaan edelleen 10 prosenttiin; iii) hiljattain perustetut huipputeknologiayritykset vapautetaan yritysten tuloverosta ensimmäisen kahden vuoden ajaksi tuotannon aloittamispäivästä lähtien; iv) hiljattain perustetut huipputeknologiayritykset vapautetaan rakennusverosta; v) uuden teknologian kehittämis-, tuotanto- ja operaatiolaitosten tutkimus- ja kehittämistoimintaa varten käyttämä maa on verovapaata; vi) huipputeknologiayritysten huipputeknologian tuottamiseen ja kehittämiseen käyttämiin laitteisiin sovelletaan nopeutettuja poistoja; vii) huipputeknologiayritysten tuottamat vientituotteet vapautetaan vientitulleista lukuun ottamatta tuotteita, joiden vientiä valtio rajoittaa, tai erityistuotteita (21).

               3.2   Tämän tutkimuksen soveltamisalaan kuuluvat tuet ja tukiohjelmat

                     (61)

                     Komissio tutki tarkastelupyyntöön ja vireillepanoilmoitukseen sisältyvien tietojen perustella seuraavia tukikäytäntöjä:

                                 1)

                                 varojen suora siirto;

                                 2)

                                 valtion saamatta tai kantamatta jäänyt tulo,

                                 3)

                                 valtion tarjoamat tavarat ja palvelut riittämättömänä pidettävää vastiketta vastaan ja

                                 4)

                                 maksut rahoitusmekanismiin tai yksityisen elimen valtuuttaminen tai määrääminen suorittamaan yksi tai useampi edellä mainituista tehtävistä.

                     (62)

                     Komissio tutki tarkemmin seuraavia:

                                 —

                                 valtion omistamien pankkien tarjoamat etuuskohtelun mukaiset lainat ja luottolimiitit,

                                 —

                                 vientiluottoja koskevat tukiohjelmat, vientitakuut ja -vakuutukset sekä avustusohjelmat,

                                 —

                                 etuuskohtelun mukainen tuloverokohtelu ja T&K-toimien verovähennykset, sellaisten laitteiden nopeutetut poistot, joita nämä huipputeknologiayritykset käyttävät huipputeknologian kehittämiseen ja tuotantoon,

                                 —

                                 osinkojen vapautus vaatimukset täyttävien kotimaisten yritysten välillä, ulkomaisrahoitteisten kiinalaisten yritysten ja niiden ei-kiinalaisten emoyhtiöiden osinkoihin sovellettavat lähdeverovähennykset,

                                 —

                                 maankäyttöä koskevat verovapautukset, vientiveroalennukset, alennukset tuontitariffeista ja arvonlisäverosta (alv) maahantuotujen laitteiden ja teknologian käyttöä varten sekä alv-alennukset ulkomaisrahoitteisten yritysten kiinalaisvalmisteisten laitteiden ostoissa.

                     (63)

                     Komissio tutki myös valtion tarjoamaa maata ja energiaa sekä raaka-aineita riittämättömänä pidettävää vastiketta vastaan.

                     (64)

                     Nämä tukikäytännöt todettiin tasoitustullin käyttöönoton mahdollistaviksi alkuperäisessä tukien vastaisessa tutkimuksessa täytäntöönpanoasetuksella (EU) N:o 1379/2014.

               3.3   Etuuskohtelun mukainen rahoitus

         3.3.1   Etuuskohtelun mukaista rahoitusta tarjoavat rahoituslaitokset

                     (65)

                     Komission käytettävissä olevien tietojen mukaan Export-Import Bank of China, jäljempänä ’EXIM-pankki’, tarjoaa vientituloksesta riippuvaisia lainoja etuuskohtelun mukaisilla koroilla kiinalaisille yrityksille, jotka tuottavat uuden ja huipputeknologian alan tuotteita, kotimaisiin teollis- ja tekijänoikeuksiin perustuvia tuotteita, omia tuotemerkkejä, suuren lisäarvon tuotteita sekä ohjelmistotuotteita, jotka teollisuus- ja kauppaviranomaiset ovat rekisteröineet (22).

                     (66)

                     Komission käytettävissä olevien tietojen mukaan kiinalaiset lasikuitufilamenttituotteiden tuottajat voivat saada vientisuuntautuneille yrityksille tarkoitettuja lainoja, koska ne tuottavat uuden ja huipputeknologian alan tuotteita ja/tai omia tuotemerkkejä, koska useat tuottajat on tunnustettu kansallisiksi huipputeknologiayrityksiksi tai niille on myönnetty esimerkiksi Famous Brand -status.

                     (67)

                     EXIM-pankki avustaa viejiä myös vientiostajien luottojen kautta. Vientiostajien luottoja tarjotaan ulkomaisille yrityksille, jotta ne voivat rahoittaa kiinalaisten tuotteiden, palvelujen ja teknologian tuontia (23).

                     (68)

                     Komissio selvitti aiemmissa tutkimuksissa ja erityisesti lasikuitukankaita koskevassa tutkimuksessa, toimivatko valtion omistamat pankit julkisina eliminä perusasetuksen 3 artiklassa ja 2 artiklan b alakohdassa tarkoitetulla tavalla. Määritettäessä, onko valtionyhtiö julkinen elin, on sovellettava seuraavia perusteita (24):

                     (69)

                     ”Merkityksellistä on se, onko yksikölle annettu viranomaistehtäviä eikä niinkään se, miten se on tehty. On monia eri tapoja, millä viranomaiset voivat antaa yksikölle toimivaltaa. Näin ollen eri tyyppinen näyttö saattaa olla merkityksellistä sen osoittamiseksi, että toimivaltaa on annettu tietylle yksikölle. Näyttö, jonka mukaan yksikkö suorittaa viranomaistehtäviä, voi toimia näyttönä siitä, että sillä on tai sille on annettu viranomaisten toimivaltaa, etenkin jos näytön mukaan kyseessä on jatkuva ja järjestelmällinen käytäntö. Tästä seuraa, että näyttö siitä, että viranomaiset harjoittavat merkityksellistä määräysvaltaa yksikössä ja sen toiminnassa, voi tietyissä olosuhteissa toimia näyttönä siitä, että kyseisellä yksiköllä on ja se harjoittaa viranomaisten toimivaltaa suorittaen viranomaistehtäviä. On kuitenkin korostettava, että jos toimivaltaa ei nimenomaisesti siirretä säädöksellä, pelkkä muodollisten yhteyksien esiintyminen yksikön ja valtion välillä suppeasti tulkittuna ei todennäköisesti riitä vahvistamaan tarvittavalla tavalla, että kyseessä on viranomaisten toimivalta. Näin esimerkiksi pelkästään se, että valtio omistaa enemmistön yksikön osakkeista ei osoita, että valtio harjoittaisi merkityksellistä määräysvaltaa kyseisen yksikön toimintaan nähden eikä etenkään sitä, että valtio olisi myöntänyt sille viranomaisten toimivaltaa. Jos tämä näyttö kuitenkin joissakin tapauksissa osoittaa, että valtion määräysvallasta on monia virallisia aihetodisteita, ja on myös näyttöä siitä, että harjoitettu määräysvalta on merkityksellistä, tällaisen näytön perusteella voidaan mahdollisesti päätellä, että kyseinen yksikkö harjoittaa viranomaisten toimivaltaa.”

                     (70)

                     Komissio hankki tietoja valtion omistuksesta ja virallisia aihetodisteita valtion valvonnasta valtion omistamissa pankeissa. Koska Kiinan viranomaiset ja otokseen valitut vientiä harjoittavat tuottajat eivät toimineet yhteistyössä, komission oli kuitenkin tukeuduttava täysin käytettävissä oleviin tietoihin. Komissio piti lasikuitukankaita koskevan tutkimuksen päätelmiä luotettavana tietolähteenä. Nämä päätelmät ovat hyvin tuoreita, ja niissä on analysoitu samojen rahoituslaitosten ja järjestelmien samaa käyttäytymistä kuin tässä asiassa.

                     (71)

                     Komissio päätteli lasikuitukankaita koskevassa tutkimuksessa ja muissa tutkimuksissa, että seuraavat pankit olivat osittain tai kokonaan joko valtion itsensä tai valtion oikeushenkilöiden omistuksessa: EXIM Bank, China Development Bank, China Construction Bank, Industrial and Commercial Bank of China, Bank of Communications, China Everbright Bank, Postal Savings Bank, China Merchants Bank, Shanghai Pudong Development Bank, China Industrial Bank, Shenyang Rural Commercial Bank, Bank of Shanghai, Ningbo Bank, China CITIC Bank, China Guangfa Bank, China Bohai Bank, Huaxia Bank, Hankou Bank, Hubei Bank, Huishang Bank, Dongying Bank, Bank of Tianjin, Bank of Kunlun, Shanghai Rural Commercial Bank, China Industrial International Trust Limited, Daye Trust Co., Ltd ja Sinotruk Finance Co., Ltd Koska muitakaan tietoja ei toimitettu, komissio piti voimassa samat päätelmät tässä tutkimuksessa.

                     (72)

                     Koska eriäviä tietoja ei esitetty, komissio vahvisti Kiinan viranomaisten omistajuuden ja määräysvallan virallisten aihetodisteiden perusteella. Käytettävissä olevien tietojen perusteella vaikuttaa siltä, että Kiinan viranomaiset nimittävät yhteistyöstä kieltäytyneiden valtion omistamien pankkien johtajat ja valvojat, jotka ovat vastuussa Kiinan viranomaisille.

                     (73)

                     Näissä tutkimuksissa komissio päätteli myös, että Kiinan viranomaiset käyttävät merkityksellistä määräysvaltaa näissä rahoituslaitoksissa.

                     (74)

                     Analyysissään komissio otti huomioon seuraavat sääntelyasiakirjat:

                                 a)

                                 Liikepankkeja koskevan Kiinan lain 34 §, jäljempänä ’pankkilaki’;

                                 b)

                                 Lainoja koskevien yleisten sääntöjen 15 § (täytäntöönpanijana Kiinan keskuspankki);

                                 c)

                                 Päätös nro 40;

                                 d)

                                 Kiinan pankkisääntelykomission (CBIRC) täytäntöönpanotoimenpiteet, jotka koskevat kiinalaisrahoitteisten liikepankkien hallinnollisiin lisensseihin liittyviä seikkoja (CBIRC:n määräys nro 1 [2017]);

                                 e)

                                 CBIRC:n täytäntöönpanotoimenpiteet, jotka koskevat ulkomaisrahoitteisten pankkien hallinnollisiin lisensseihin liittyviä seikkoja (CBIRC:n määräys nro 4 [2015]); ja

                                 f)

                                 Hallintotoimenpiteet, jotka koskevat rahoituslaitosten johtajien ja ylempien toimihenkilöiden pätevyyttä pankkialalla (CBIRC[2013] nro 3).

                     (75)

                     Näitä sääntelyasiakirjoja tarkastellessaan komissio totesi jäljempänä esitettävistä syistä, että kiinalaiset rahoituslaitokset toimivat oikeudellisessa ympäristössä, jossa niiden on linjattava rahoituspäätöksensä Kiinan viranomaisten teollisuuspolitiikan tavoitteiden mukaiseksi.

                     (76)

                     Kaikkiin Kiinassa toimiviin rahoituslaitoksiin sovellettavan pankkilain 34 §:n mukaan ”liikepankkien on toteutettava antolainaustoimintaansa kansallisen talouden ja yhteiskunnan kehityksen tarpeiden pohjalta ja valtion teollisuuspolitiikan suuntaviivojen mukaisesti”.

                     (77)

                     Pankkilain 4 §:n mukaan ”liikepankkien on lain nojalla hoidettava liiketoimintaansa niin, ettei siihen puutu mikään yksikkö tai henkilö. Liikepankkien on omaksuttava yksityisoikeudellinen vastuu kaikesta oikeushenkilön omaisuudestaan”, mutta tutkimuksessa kävi ilmi, että pankkilain 4 §:ää sovelletaan, ellei pankkilain 34 §:stä muuta johdu, Jos valtio vahvistaa julkisen politiikan, pankit panevat sen täytäntöön ja noudattavat valtion ohjeita.

                     (78)

                     Lisäksi lainoja koskevien yleisten sääntöjen 15 §:n mukaan ”asianomaiset osastot voivat valtion politiikan mukaisesti tukea lainojen korkoja edistääkseen tiettyjen tuotannonalojen kasvua ja talouden kehitystä tietyillä alueilla”.

                     (79)

                     Myös päätöksessä nro 40 ohjeistetaan kaikkia rahoituslaitoksia antamaan luottotukea erityisesti ”kannustettaville” hankkeille. Kuten 3.1 jaksossa jo selitetään, lasikuitufilamenttituotteiden tuotannonala kuuluu kannustettavien hankkeiden luokkaan. Siten päätös nro 40 vahvistaa sen, että mukaan pankit harjoittavat viranomaisten toimivaltaa etuuskohtelun mukaisten luottojen muodossa. Komissio havaitsi myös, että CBIRC:llä on laaja-alaiset hyväksymisvaltuudet kaikkien Kiinaan sijoittautuneiden (myös yksityisomistuksessa ja ulkomaisessa omistuksessa olevien) rahoituslaitosten hallinnon kaikilla osa-alueilla, esimerkiksi seuraavat (25):

                                 —

                                 rahoituslaitosten kaikkien johtajien nimityksen hyväksyminen sekä päätoimipaikassa että sivuliikkeissä. CBIRC:n hyväksyntää edellytetään kaiken tasoisten johtajien rekrytointia varten kaikkein ylimmistä asemista sivuliikkeiden johtajiin; tämä koskee myös ulkomaisten sivuliikkeiden johtajia sekä tukitoiminnoista vastaavia johtajia (esim. IT-johtajat); ja

                                 —

                                 erittäin pitkä luettelo hallinnollisista seikoista, jotka on hyväksyttävä, muun muassa sivuliikkeiden perustaminen, uusien liiketoiminta-alueiden käynnistäminen tai uusien tuotteiden myyminen, pankin yhtiöjärjestyksen muuttaminen, osakkeista yli 5 prosentin myyminen, pääomankorotukset, kotipaikan muuttaminen ja organisaatiomuodon muuttaminen.

                     (80)

                     Koska eriävää näyttöä ei esitetty, komissio teki tässä asiassa samat päätelmät käytettävissä olevien tietojen perusteella.

                     (81)

                     Tämän perusteella komissio päätteli, että valtion omistamat pankit ovat perusasetuksen 2 artiklan b alakohdassa sekä 3 artiklan 1 kohdan a alakohdan i alakohdassa tarkoitettuja julkisia elimiä.

               3.3.2   Etuuskohtelun mukainen rahoitus: lainat

                     (82)

                     Aiemmissa tutkimuksissa ja etenkin lasikuitukankaita koskevassa tutkimuksessa komissio totesi, että kaikki otokseen valittujen vientiä harjoittavien tuottajien ryhmät saivat etua etuuskohtelun mukaisesta luotonannosta vuonna 2018. Kun otetaan huomioon taloudellisen tuen olemassaolo, vientiä harjoittaville tuottajille koituva etuus ja tuen erityisyys, komissio piti etuuskohtelun mukaista luotonantoa tasoitustullin käyttöönoton mahdollistavana tukena.

                     (83)

                     Lasikuitukankaita koskevassa tutkimuksessa komissio totesi, että kaikki otokseen valitut yritykset saivat etua etuuskohtelun mukaisista lainosta (myös valmiusluottolimiiteistä).

                     (84)

                     Komissio totesi, että i) lasikuitukankaiden tuotannonalalla toimivat yritykset olivat yleensä vertikaalisesti integroituneita ja toimivat sen vuoksi myös lasikuitufilamenttituotteiden tuotannonalalla ja ii) lasikuitukankaita koskevan tutkimuksen tutkimusajanjakso oli lähellä tarkastelua koskevaa tutkimusajanjaksoa. Koska eriäviä tietoja ei esitetty, komissio katsoi, että kyseisessä tapauksessa tehdyt päätelmät pätevät myös tässä tapauksessa. Sen vuoksi lasikuitukankaita koskevassa tutkimuksessa tästä seikasta tehtyjä päätelmiä käytettiin käytettävissä olevina tietoina perusasetuksen 28 artiklan mukaisesti.

                     (85)

                     Näin ollen komissio päätteli, että lasikuitufilamenttituotteiden tuotannonalalla toimivat yritykset saivat etua etuuskohtelun mukaisesta luotonannosta tarkastelua koskevalla tutkimusajanjaksolla.

               3.3.2.1   Etu

                     (86)

                     Aiemmissa tutkimuksissa ja etenkin lasikuitukankaita koskevassa tutkimuksessa komissio päätteli, että perusasetuksen 6 artiklan b alakohdan mukaan tuensaajille koituneeksi eduksi katsottiin etuuskohtelun mukaisesta lainasta maksettujen korkojen määrän ja vastaavasta kaupallisesta lainasta, jonka yritys voisi saada vapailta markkinoilta, maksettavien korkojen määrän erotus.

                     (87)

                     Komissio totesi, että kiinalaisten rahoituslaitosten antamat lainat osoittivat valtion merkittävää puuttumista toimintaan eivätkä heijastelleet korkoja, joita yleensä käytettäisiin toimivilla markkinoilla. Toimenpiteiden voimassaolon päättymistä koskevan tarkastelun yhteydessä komission ei tarvitse laskea vientiä harjoittaville tuottajille tarkastelua koskevan tutkimusajanjakson aikana koituneen etuuden määrää. Koska eriäviä tietoja ei esitetty, komissio katsoi näin ollen, että kyseisessä tapauksessa tehdyt päätelmät (tukimäärät olivat 2,53–7,39 prosenttia) (26) pätevät myös tässä tapauksessa. Sen vuoksi lasikuitukankaita koskevassa tutkimuksessa tästä seikasta tehtyjä päätelmiä käytettiin käytettävissä olevina tietoina perusasetuksen 28 artiklan mukaisesti. Komissio katsoi, että tukimäärä oli edelleen merkittävä.

               3.3.2.2   Erityisyys

                     (88)

                     Lasikuitukankaita koskevassa tutkimuksessa komissio päätteli, että monissa erityisesti lasikuitukankaiden tuotannonalan yrityksiä koskevissa oikeudellisissa asiakirjoissa Kiinan viranomaiset ohjeistavat rahoituslaitoksia antamaan tälle tuotannonalalle etuuskohtelun mukaisia lainoja. Sen vuoksi komissio päätteli, että kyseisistä asiakirjoista käy ilmi, että rahoituslaitokset myöntävät etuuskohtelun mukaisia lainoja vain muutamille tuotannonaloille/yrityksille, jotka noudattavat Kiinan viranomaisten asiaan liittyvää politiikkaa.

                     (89)

                     Sen vuoksi komissio päätteli kyseisessä tutkimuksessa, että etuuskohtelun mukaisten lainajärjestelyjen muodossa annettavat tuet eivät ole yleisesti saatavilla vaan ne ovat erityisiä perusasetuksen 4 artiklan 2 kohdan a alakohdan mukaisesti. Asianomaiset osapuolet eivät myöskään toimittaneet näyttöä siitä, että etuuskohtelun mukaiset lainat riippuisivat objektiivisista arviointiperusteista tai edellytyksistä perusasetuksen 4 artiklan 2 kohdan b alakohdan mukaisesti.

                     (90)

                     Lasikuitufilamenttituotteiden tuotannonalalla on sama asema kuin lasikuitukankaiden tuotannonalalla, ja valtaosa yhdellä tuotannonalalla toimivista yrityksistä toimii myös toisella tuotannonalalla, koska ne ovat vertikaalisesti integroituneita. Koska osapuolet eivät toimineet yhteistyössä eikä eriäviä tietoja esitetty, komissio käytti lasikuitukankaita koskevan tutkimuksen päätelmiä käytettävissä olevina tietoina perusasetuksen 28 artiklan mukaisesti tässä tapauksessa.

                     (91)

                     Sen vuoksi komissio päätteli, että etuuskohtelun mukaisten lainajärjestelyjen muodossa annettavat tuet eivät ole yleisesti saatavilla vaan ne ovat erityisiä perusasetuksen 4 artiklan 2 kohdan a alakohdan mukaisesti.

               3.3.2.3   Päätelmä

                     (92)

                     Edellä esitetyn perusteella komissio päätteli, että lasikuitufilamenttituotteiden tuotannonalaa tuettiin edelleen edullisin ehdoin myönnetyillä lainoilla.

               3.3.3   Etuuskohtelun mukainen rahoitus: muut rahoitustyypit

         3.3.3.1   Luottolimiitit

                     (93)

                     Pyynnön esittäjä väitti, että Kiinan viranomaiset tukevat lasikuitufilamenttituotteiden tuotannonalaa antamalla suuria luottolimiittejä kyseisellä tuotannonalalla toimiville yrityksille.

                     (94)

                     Aiemmissa tutkimuksissa ja etenkin lasikuitukankaita koskevassa tutkimuksessa komissio päätteli, että kiinalaisille vientiä harjoittaville tuottajille myönnetyt luottolimiitit olivat tasoitustullin käyttöönoton mahdollistavaa tukea. Kyseisessä tutkimuksessa kävi ilmi, että kiinalaiset rahoituslaitokset tarjosivat luottolimiittejä etuuskohtelun mukaisilla ehdoilla rahoituksen tarjoamisen yhteydessä lasikuitukankaiden tuotannonalalla toimiville yrityksille. Komissio pystyi todentamaan kyseisessä tutkimuksessa, että nämä muodostuivat puitesopimuksista, joiden nojalla pankki antoi otokseen valituille yrityksille mahdollisuuden käyttää erilaisia velkainstrumentteja (esim. käyttöpääomalainat, pankkivekselit, premburssit, muut ulkomaankaupan rahoituksen muodot) tiettyyn enimmäismäärään asti.

                     (95)

                     Luottolimiitin tarkoituksena on vahvistaa lainanoton enimmäismäärä, jonka yritys voi käyttää koska tahansa rahoittaakseen toimintaansa, minkä ansiosta käyttöpääomarahoitus on joustavaa ja saadaan käyttöön välittömästi tarvittaessa. Lasikuitukankaita koskevassa tutkimuksessa kävi ilmi, että lasikuitukankaiden vientiä harjoittavilla tuottajilla oli eri pankkien kanssa luottolimiittisopimuksia, jotka kattoivat erilaisia lyhytaikaisia rahoitusvälineitä toimintamenojen rahoittamiseksi. Komissio katsoi näin ollen, että periaatteessa otokseen valittujen yritysten kaiken lyhytaikaisen rahoituksen, myös pankkivekseleiden, pitäisi kuulua jonkinlaisen luottolimiittivälineen piiriin, joka myönnetään säännöllisesti toiminnan rahoittamiseen.

                     (96)

                     Kyseisessä tutkimuksessa komissio vertasi yhteistyössä toimineiden yritysten saatavilla olevien luottolimiittien määrää vuonna 2018 näiden yritysten käyttämän lyhytaikaisen rahoituksen määrään samalla kaudella vahvistaakseen, kattoivatko luottolimiitit kaiken lyhytaikaisen rahoituksen. Jos lyhytaikaisen rahoituksen määrä ylitti luottolimiitin enimmäismäärän, komissio korotti luottolimiitin määrää määrällä, jonka vientiä harjoittavat tuottajat tosiasiallisesti käyttivät luottolimiitin enimmäismäärän ylittävästi.

                     (97)

                     Tavanomaisissa markkinaolosuhteissa luottolimiitteihin sovellettaisiin nk. järjestely- tai luotonvarausmaksua pankin kustannusten ja riskien korvaamiseksi luottolimiitin avaamisesta sekä uusimismaksua, joka veloitetaan vuosittain luottolimiitin voimassaolon uusimisesta. Komissio totesi, että luottolimiitit tarjottiin kaikille yrityksille maksutta.

                     (98)

                     Komissio laski saaduksi eduksi yrityksen kiinalaisilta rahoituslaitoksilta saatujen luottolimiittien avaamisesta tai uusimisesta maksetun summan ja vastaavasta kaupallisesta luottolimiitistä, jonka yritys voisi saada markkinoilta, maksettavan summan välisen erotuksen.

                     (99)

                     Komissio päätteli myös, että järjestelmä oli erityinen, koska monissa erityisesti lasikuitukankaiden tuotannonalan yrityksiä koskevissa oikeudellisissa asiakirjoissa Kiinan viranomaiset ohjeistavat rahoituslaitoksia antamaan tälle tuotannonalalle tällaisia luottolimiittejä. Sen vuoksi komissio päätteli, että kyseisistä asiakirjoista käy ilmi, että rahoituslaitokset myöntävät etuuskohtelun mukaisia lainoja vain muutamille tuotannonaloille/yrityksille, jotka noudattavat Kiinan viranomaisten asiaan liittyvää politiikkaa.

                     (100)

                     Kuten jo mainittiin, komissio katsoi, että lasikuitukankaita koskevat päätelmät olivat erityisen merkityksellisiä tässä tapauksessa, koska lasikuitukankaiden tuotannonalalla toimivat yritykset toimivat yleensä myös lasikuitufilamenttituotteiden tuotannonalalla ja lasikuitufilamenttituotteiden tuotannonalalla on sama asema kuin lasikuitukankaiden tuotannonalalla. Lisäksi lasikuitukankaita koskevan tutkimuksen tutkimusajanjakso on erittäin lähellä tarkastelua koskevaa tutkimusajanjaksoa. Sen vuoksi komissio käytti lasikuitukankaita koskevan tutkimuksen päätelmiä luottolimiiteistä (27) käytettävissä olevina tietoina perusasetuksen 28 artiklan mukaisesti.

                     (101)

                     Näin ollen komissio päätteli, että Kiinan viranomaiset tukivat lasikuitufilamenttituotteiden tuotannonalaa avaamalla luottolimiittejä. Edellä esitetyn perusteella komissio päätteli myös, että lasikuitufilamenttituotteiden tuotannonalaa tuettiin edelleen edullisin ehdoin myönnetyillä luottolimiiteillä.

               3.4   Etuuskohtelun mukaiset vakuutukset: vientiluottovakuutukset

                     (102)

                     Pyynnön esittäjä väitti, että Sinosure tarjoaa muiden palvelujen ohessa lyhyen, keskipitkän ja pitkän aikavälin vientiluottovakuutuksia, sijoitusvakuutuksia ja takaussitoumuksia edullisin ehdoin kannustetuille tuotannonaloille. Taloudellisen yhteistyön ja kehityksen järjestön OECD:n hiljattain toteuttaman tutkimuksen mukaan Kiinan huipputeknologiateollisuus, jonka osa lasikuitufilamenttituotteiden tuotannonala on, sai kaikista Sinosuren antamista vientiluottovakuutuksista 21 prosenttia (28).

                     (103)

                     Lisäksi Sinosure on omaksunut aktiivisen roolin Made in China 2025 -aloitteen toteuttamisessa ohjaamalla yrityksiä käyttämään kansallisia luottoresursseja, toteuttamaan tieteellisiä ja teknisiä innovaatioita ja uudistamaan teknologiaa sekä auttamalla ulkomaille suuntautuneita yrityksiä parantamaan kilpailukykyään globaaleilla markkinoilla (29).

                     (104)

                     Komissio on analysoinut Sinosuren tarjoamia vientiluottovakuutusjärjestelmiä useissa tutkimuksissa, myös lasikuitukankaita koskevassa tutkimuksessa.

                     (105)

                     Komissio totesi, että Sinosuren toimien oikeusperustana ovat seuraavat:

                                 —

                                 kauppaministeriön ja Sinosuren yhdessä antama ilmoitus kaupan edistämisstrategian täytäntöönpanosta tieteen ja teknologian avulla hyödyntämällä vientiluottovakuutusta (Shang Ji Fa [2004] nro 368);

                                 —

                                 840-suunnitelma, joka sisältyy 27 päivänä toukokuuta 2009 annettuun valtioneuvoston ilmoitukseen;

                                 —

                                 valtioneuvoston antama ilmoitus strategisen päätöksen kohteena olevien uusien tuotannonalojen vauhdittamisen edistämisestä ja kehittämisestä (Guo Fa [2010] No. 32, 18.10.2010) ja sen täytäntöönpano-ohjeet (Guo Fa [2011] No. 310, 21.10.2011);

                                 —

                                 ilmoitus vuoden 2006 Kiinan huipputeknologian alan tuotteiden vientiluettelon julkaisemisesta, Guo Ke Fa Ji Zi [2006] nro 16; ja

                                 —

                                 ilmoitus tiede- ja teknologiaministeriön ohjeellisesta luettelosta Kiinan huipputeknologian vientituotteista, G.K.B.J. [2009], nro 61, 9.10.2009.

                     (106)

                     Aiemmissa tukien vastaisissa tutkimuksissa, myös lasikuitukankaita koskevassa tutkimuksessa, saatujen tietojen mukaan Sinosure on valtion omistama vakuutusyritys, jonka valtio on perustanut ja jota se tukee, ja sen tarkoituksena on tukea Kiinan ulkomaankaupan kehittämistä ja yhteistyötä. Yritys on 100-prosenttisesti valtion omistuksessa. Sillä on johtokunta ja hallintoneuvosto. Valtiolla on valtuudet nimittää ja erottaa yrityksen ylin johto. Näiden tietojen perusteella komissio päätteli, että on olemassa virallisia aihetodisteita valtion harjoittamasta määräysvallasta Sinosureen nähden.

                     (107)

                     Aiemmissa tutkimuksissa komissio hankki lisätietoja siitä, harjoittivatko Kiinan viranomaiset merkittävää määräysvaltaa Sinosuressa lasikuitukankaiden tuotannonalan osalta. Tähän liittyen komissio totesi, että Kiinan uuden ja huipputeknologian alan tuotteiden vientiluettelossa esitetään nimenomaisesti lasikuitutuotteet, mukaan luettuna lasikuitukankaat, vientiä varten kannustettavina tuotteina (30).

                     (108)

                     Näissä tutkimuksissa komissio totesi myös, että kaupan edistämisstrategian täytäntöönpanoa tieteen ja teknologian avulla hyödyntämällä vientiluottovakuutusta koskevan ilmoituksen mukaan Sinosuren olisi lisättävä tukeaan keskeisille tuotannonaloille ja tuotteille vahvistamalla yleistä tukea uuden ja huipputeknologian tuotteiden viennille. Sen olisi keskityttävä liiketoiminnassaan uusien materiaalien kaltaisiin tuotannonaloihin ja muihin Kiinan uuden ja huipputeknologian alan tuotteiden vientiluettelossa lueteltuihin uuden ja huipputeknologian alan tuotannonaloihin ja tarjottava kattavaa tukea siltä osin kuin on kyse vakuutusten merkintään liittyvistä menettelyistä, limiittien hyväksynnästä, hakemusten käsittelynopeudesta ja hinnan joustavuudesta. Hinnan joustavuuteen liittyen sen olisi annettava tuotteille enimmäismääräinen alennus vakuutusmaksusta luottovakuutusyrityksen tarjoaman vaihtelun rajoissa.

                     (109)

                     Tämän perusteella komissio päätteli, että Kiinan viranomaiset ovat luoneet sääntelykehyksen, jota Kiinan viranomaisten nimittämien ja sille vastuussa olevien Sinosuren johtajien ja valvojien on noudatettava. Näin ollen Kiinan viranomaiset hyödynsivät sääntelykehystä ja harjoittivat merkityksellistä määräysvaltaa Sinosuressa.

                     (110)

                     Komissio tarkasteli myös Sinosuren tosiasiallista käyttäytymistä otokseen valituille vientiä harjoittaville tuottajille tarjottujen vakuutusten osalta ja totesi, että se ei toiminut markkinaperiaatteiden mukaisesti. Komissio pystyi todentamaan, että otokseen valittujen yritysten maksamat vakuutusmaksut olivat paljon pienemmät kuin vähimmäismaksu, joka olisi tarvittu operatiivisten kustannusten kattamiseksi.

                     (111)

                     Lisäksi komissio totesi, että jotkin vientiä harjoittavat tuottajat saivat etua Sinosurelle maksettujen vientiluottovakuutusmaksujen osittaisesta tai täydellisestä palauttamisesta.

                     (112)

                     Komissio päätteli, että Sinosure panee täytäntöön edellä esitettyä lainsäädäntökehystä suorittaessaan viranomaistehtäviä. Komissio päätteli myös, että Sinosure toimii julkisena elimenä perusasetuksen 2 artiklan b alakohdassa sekä perusasetuksen 3 artiklan 1 kohdan a alakohdan i alakohdassa tarkoitetulla tavalla ja WTO:n oikeuskäytännön mukaisesti.

                     (113)

                     Lisäksi komissio päätteli, että Sinosuren toiminnasta koitui vientiä harjoittaville tuottajille etuutta, koska vakuutus tarjottiin alle vähimmäismaksun, jonka Sinosure tarvitsisi operatiivisten kustannusten kattamiseksi.

                     (114)

                     Komissio vahvisti myös, että vientivakuutusohjelman nojalla tarjotut tuet olivat erityisiä, koska niitä ei voinut saada ilman vientiä, joten ne olivat vientituloksesta riippuvaisia perusasetuksen 4 artiklan 4 kohdan a alakohdassa tarkoitetulla tavalla.

                     (115)

                     Komissio huomauttaa, että lasikuitufilamenttituotteiden tuotannonala sisältyy yleisempään ”uusien materiaalien” luokkaan ja että Sinosuren vuoden 2017 vuosikertomuksessa todetaan, että Sinosure on vakuuttanut aktiivisesti strategisten uusien tuotannonalojen, kuten uusien materiaalien, liiketoimia (31). Edellä esitetyt seikat pätevät myös lasikuitufilamenttituotteiden tuotannonalaan.

                     (116)

                     Koska Kiinan viranomaiset ja kaikki otokseen valitut vientiä harjoittavat tuottajat kieltäytyivät yhteistyöstä eikä eriäviä tietoja esitetty, komissio käytti lasikuitukankaita koskevan tutkimuksen (32) päätelmiä, jotka liittyvät lasikuitufilamenttituotteisiin, käytettävissä olevina tietoina perusasetuksen 28 artiklan mukaisesti tässä tapauksessa.

                     (117)

                     Kaiken edellä esitetyn perusteella komissio päätteli, että lasikuitufilamenttituotteiden tuotannonalaa tuettiin edelleen Sinosuren myöntämillä vientiluottovakuutuksilla.

               3.5   Valtion tarjoamat tavarat riittämättömänä pidettävää vastiketta vastaan

         3.5.1   Raaka-aineet riittämättömänä pidettävää vastiketta vastaan

                     (118)

                     Pyynnön esittäjä toi tarkastelupyynnössä esiin lasikuitufilamenttituotteiden tuotannonalalle annetun selvän tuen 13. viisivuotissuunnitelmassa ja totesi, että sen vuoksi oli kohtuullista päätellä, että valtion ohjauksessa toimivat valtion omistamat ja yksityiset yritykset toimittavat raaka-aineita ja tuotantopanoksia lasikuitufilamenttituotteiden tuotannonalalle riittämättömänä pidettävää vastiketta vastaan.

                     (119)

                     Koska Kiinan viranomaiset ja kiinalaiset vientiä harjoittavat tuottajat eivät toimineet yhteistyössä, komissio ei kyennyt tutkimaan näitä väitteitä yksityiskohtaisesti. Kun kuitenkin otetaan huomioon kaikkiin muihin tukiohjelmiin perustuvat tuen jatkumista koskevat yleiset päätelmät ja hallinnollisen taakan keventäminen, komissio ei pitänyt tarpeellisena tutkia tarkemmin näitä väitteitä, koska sillä ei olisi mitään vaikutusta tämän tarkastelun päätelmiin. Sen vuoksi tämä ei rajoita pyyntöön sisältyvien väitteiden perusteellista analyysiä.

               3.5.2   Maankäyttöoikeudet

                     (120)

                     Kiinassa maan omistavat joko valtio tai yhteisö (kollektiivi), joka muodostuu kylistä tai kunnista, ennen kuin maan omistus- tai käyttöoikeus myönnetään yritykselle tai yksittäiselle omistajalle. Kaupunkialueilla kaikki tontit omistaa valtio ja maaseudulla kylät tai kunnat.

                     (121)

                     Kiinan perustuslain ja maaoikeuden mukaan yritykset ja yksityishenkilöt voivat kuitenkin ostaa maankäyttöoikeuksia. Teollisuusmaan osalta vuokra-aika on yleensä 50 vuotta, ja sitä voidaan jatkaa toisella 50 vuodella.

                     (122)

                     Kiinan kansantasavallan varallisuuslain 137 §:n mukaan ”teollisuustoimintaan, liiketoimintaan, huvitoimintaan tai kaupalliseen majoitustoimintaan käytetyn maan sekä useamman kuin kahden käyttäjän käyttöön tarkoitetun maan käyttöoikeudet on myönnettävä huutokaupan, tarjouspyynnön tai muun julkisen tarjousmenettelyn perusteella”.

                     (123)

                     Lisäksi valtion omistaman maan käyttöoikeuksien myöntämisestä ja siirtämisestä kaupunkialueilla koskevien Kiinan kansantasavallan väliaikaisten säännösten 3 §:n mukaan ”kaikki yritykset, yhtiöt, muut organisaatiot ja yksityishenkilöt Kiinan kansantasavallassa tai sen ulkopuolella voivat hankkia maankäyttöoikeuksia, ellei laissa toisin määrätä, ja harjoittaa maan kehittämistä, hyödyntämistä ja hallintaa näiden säännösten mukaisesti”.

                     (124)

                     Kiinan viranomaiset ovat tuoneet selvästi esiin aiemmissa tutkimuksissa, että niiden mukaan Kiinan maamarkkinat ovat vapaat ja teollisuusyritykset maksavat maan vuokrasta markkinahinnan.

               a)   Oikeusperusta

                     (125)

                     Kiinan maankäyttöoikeuksia koskevat säännökset kuuluvat Kiinan kansantasavallan maanhallintolain piiriin. Myös seuraavat asiakirjat muodostavat osan oikeusperustaa:

                                 —

                                 Kiinan kansantasavallan varallisuuslaki (Kiinan kansantasavallan presidentin määräys nro 62);

                                 —

                                 Kiinan kansantasavallan maanhallintalaki (Kiinan kansantasavallan presidentin määräys nro 28);

                                 —

                                 Kiinan kansantasavallan laki kaupunkien kiinteistöhallinnosta (Kiinan kansantasavallan presidentin määräys nro 18);

                                 —

                                 Kiinan kansantasavallan väliaikaiset säännökset valtion omistaman maan käyttöoikeuksien myöntämisestä ja siirtämisestä kaupunkialueilla (Kiinan kansantasavallan valtioneuvoston asetus nro 55);

                                 —

                                 Kiinan kansantasavallan maanhallintolain täytäntöönpanoa koskeva asetus (Kiinan kansantasavallan valtioneuvoston määräys [2014] nro 653);

                                 —

                                 Valtion omistaman rakennusmaan käyttöoikeuksien myöntämistä tarjousten, huutokauppojen ja hintanoteerausten kautta koskevat säännökset (CSRC:n ilmoitus nro 39);

                                 —

                                 Valtioneuvoston ilmoitus maankäytön valvonnan vahvistamiseen liittyvistä seikoista (Guo Fa (2006) nro 31).

               b)   Tutkimuksen havainnot

                     (126)

                     Valtion omistaman rakennusmaan käyttöoikeuksien myöntämistä tarjousten, huutokauppojen ja hintanoteerausten kautta koskevien säännösten 10 §:n mukaan paikalliset viranomaiset päättävät maan hinnoista vain joka kolmas vuosi päivitettävän kaupunkien maa-alueita koskevan arviointijärjestelmän ja valtion teollisuuspolitiikan mukaisesti.

                     (127)

                     Aiemmissa tutkimuksissa komissio totesi, että maankäyttöoikeuksista Kiinassa maksetut hinnat eivät edusta tarjonnan ja kysynnän mukaan vapaasti määräytyviä markkinahintoja, koska katsottiin, että huutokauppajärjestelmä on epäselvä ja läpinäkymätön ja toimii huonosti käytännössä ja että viranomaiset päättivät hinnoista mielivaltaisesti. Viranomaiset asettavat hinnat kaupunkien maa-alueita koskevan arviointijärjestelmän (Urban Land Evaluation System) mukaisesti. Järjestelmän arviointikriteerien mukaan viranomaisten on teollisuusmaan hintoja asettaessaan muun muassa otettava huomioon teollisuuspolitiikan näkökohdat.

                     (128)

                     Komissio totesi, että kaupunkien maa-alueen seurantajärjestelmän lisäksi käytössä on maankäytön dynaaminen seurantajärjestelmä. Kiinan kansantasavallasta peräisin oleviin aurinkopaneeleihin sovellettavien toimenpiteiden päättymistä koskevassa tarkastelussa (33) komissio totesi näiden hintojen olevan korkeammat kuin vähimmäisviitehinnat, jotka asetetaan kaupunkialueiden arviointijärjestelmässä ja joita paikallisviranomaiset käyttävät, koska jäljempänä mainittuja päivitetään vain kolmen vuoden välein, kun taas dynaamiset seurantahinnat päivitetään neljännesvuosittain. Ei ollut kuitenkaan mitään viitteitä siitä, että maan hinnat perustuisivat dynaamisiin seurantahintoihin.

                     (129)

                     Kiinan viranomaiset vahvistivat tutkimuksen aikana, että kaupunkien maan hintojen dynaaminen seurantajärjestelmä seuraa maan hintatasojen heilahteluja tietyillä alueilla (eli 105 kaupungissa) Kiinassa ja sen tarkoituksena on arvioida maan hintojen kehitystä. Tarjouskilpailuissa ja huutokaupoissa käytettävät lähtöhinnat perustuvat kuitenkin maanarviointijärjestelmässä vahvistettuihin vertailuarvoihin. Tätä esiintyi edelleen kyseisen tutkimuksen tutkimusajanjaksolla eli 1 päivän lokakuuta 2014 ja 30 päivän syyskuuta 2015 välisenä aikana. Lisäksi tuolloin useimmat otokseen valitut yritysryhmät saivat tonttinsa siirtämisen kautta.

               c)   Päätelmä

                     (130)

                     Koska osapuolet eivät toimineet yhteistyössä, komissio tukeutui aiempien tutkimusten, myös lasikuitukankaita koskevan tutkimuksen, havaintoihin, joiden mukaan maankäyttöoikeuksien hankkimisen tilanne Kiinassa ei ole läpinäkyvä ja viranomaiset asettivat hinnat mielivaltaisesti eivätkä ne heijastaneet markkinahintoja.

                     (131)

                     Sen vuoksi Kiinan viranomaisten tarjoamia maankäyttöoikeuksia olisi pidettävä perusasetuksen 3 artiklan 1 kohdan a alakohdan iii alakohdan ja 3 artiklan 2 kohdan mukaisena tukena hyödykkeiden tarjoamisen muodossa, ja siitä on koitunut etua vastaanottaville yrityksille. Kiinassa ei ole toimivia maamarkkinoita, ja ulkoisten vertailuarvojen käyttö aiemmissa tutkimuksissa osoittaa, että maankäyttöoikeuksista maksetut summat ovat yleensä huomattavasti alle tavanomaisten markkinahintojen.

                     (132)

                     Koska teollisuusmaan käyttöoikeuksien saaminen on helpompaa tiettyjen tuotannonalojen yrityksille, komissio katsoo, että paikallisten viranomaisten on otettava valtion teollisuuspolitiikka huomioon hintoja määrittäessään. Mainitussa teollisuuspolitiikassa lasikuitufilamenttituotteiden tuotannonala luokitellaan kannustettavaksi tuotannonalaksi (34). Lisäksi valtioneuvoston päätöksessä nro 40 edellytetään, että viranomaisten on varmistettava, että kannustettaville teollisuudenaloille annetaan maankäyttöoikeuksia. Päätöksen nro 40 18 §:ssä todetaan selvästi, että ”rajoitetut” tuotannonalat eivät voi saada maankäyttöoikeuksia.

                     (133)

                     Tästä seuraa, että tuki on erityistä perusasetuksen 4 artiklan 2 kohdan a ja c alakohdan mukaisesti, sillä vain tiettyjen tuotannonalojen, tässä tapauksessa lasikuitufilamenttituotteiden alan, yrityksille annetaan mahdollisuus hankkia teollisuusmaata edullisesti ja viranomaisten käytännöt alalla ovat epäselviä ja läpinäkymättömiä.

                     (134)

                     komissio piti tätä tukea edelleen tasoitustullin käyttöönoton mahdollistavana.

               d)   Tuen määrän laskeminen

                     (135)

                     Koska Kiinan viranomaiset ja kaikki otokseen valitut vientiä harjoittavat tuottajat kieltäytyivät yhteistyöstä eikä eriäviä tietoja esitetty, komissio käytti lasikuitukankaita koskevan tutkimuksen (35) päätelmiä, jotka liittyvät lasikuitufilamenttituotteisiin, käytettävissä olevina tietoina perusasetuksen 28 artiklan mukaisesti tässä tapauksessa.

                     (136)

                     Kaiken edellä esitetyn perusteella komissio päätteli, että lasikuitufilamenttituotteiden tuotannonalaa tuettiin edelleen myöntämällä maankäyttöoikeuksia riittämättömänä pidettävää vastiketta vastaan.

               3.6   Valtion saamatta tai kantamatta jäänyt tulo

         3.6.1   Sähkön tarjoaminen alennetuilla hinnoilla

                     (137)

                     Tarkastelupyynnössä todettiin, että komissio on vahvistanut useissa tukien vastaisissa tutkimuksissa, että kannustetut tuotannonalat ovat usein oikeutettuja alennettuun sähkön hintaan, ja on vahvistanut tämän päätelmän Kiinaa koskevassa raportissa. Koska lasikuitufilamenttituotteiden tuotannonala on kannustettu tuotannonala, pyynnössä katsottiin, että on kohtuullista päätellä, että myös se saa etua etuuskohtelun mukaisista sähkön hinnoista.

               a)   Oikeusperusta

                     —

                     Kansallisen kehittämis- ja uudistamiskomission ja kansallisen energiaviraston yleiskirje markkinasuuntautuneen sähkökaupan aktiivisesta edistämisestä ja kauppamekanismin parantamisesta edelleen, Fa Gua Yun Xing [2018] nro 1027, 16.7.2018;

                     —

                     Useat sähkökauppajärjestelmän uudistamisen syventämistä koskevat Kiinan kommunistisen puolueen keskuskomitean ja valtioneuvoston lausunnot (Zhong Fa [2015] nro 9);

                     —

                     Shandongin talous- ja tietotekniikkakomitean asiakirja, ilmoitus energiamarkkinoiden rakentamiseen liittyvistä pyrkimyksistä vuonna 2017, LJXDL [2017] nro 93;

                     —

                     Kansallisen energiahallinnon Shandongin valvontavirasto, ilmoitus suoraa sähkökauppaa koskevien vuoden 2017 sääntöjen muuttamisesta, LJNSC [2017] nro 36.

               b)   Tutkimuksen havainnot

                     (138)

                     Komissio totesi lasikuitukankaita koskevassa tutkimuksessa, että jotkin keskeiset suuret teolliset sähkön käyttäjät saavat ostaa sähköä suoraan sähköntuottajilta sen sijaan, että ne ostaisivat sähköä verkosta, joko allekirjoittamalla suoran ostosopimuksen tai osallistumalla markkinasuuntautuneeseen sähkökauppajärjestelmään. Keskeisten käyttäjien tällaisten sopimusten/kauppajärjestelmien perusteella maksamat hinnat olivat alemmat kuin provinssin tasolla suurille teollisuusasiakkaille sovitut kiinteät hinnat.

                     (139)

                     Kaikilla suurilla teollisuusasiakkailla ei ole tällä hetkellä mahdollisuutta tehdä suoria sopimuksia tai osallistua markkinasuuntautuneeseen sähkökauppajärjestelmään. Valtakunnallisella tasolla sähkökauppajärjestelmän uudistamisen syventämistä koskevissa Kiinan kommunistisen puolueen keskuskomitean ja valtioneuvoston lausunnoissa täsmennetään muun muassa, että yritykset, jotka eivät noudata kansallista teollisuuspolitiikkaa ja joiden tuotteet ja prosessit kuuluvat poistettaviin, eivät saa osallistua suoriin liiketoimiin (36).

                     (140)

                     Käytännössä suoraa sähkökauppaa harjoittavat provinssit. Yritysten on haettava provinssin viranomaisilta hyväksyntä, jotta ne voivat osallistua suoraa sähkönmyyntiä koskevaan pilottijärjestelyyn, ja niiden on täytettävä tietyt kriteerit.

                     (141)

                     Esimerkiksi Shandongin provinssissa kansallisen energiahallinnon Shandongin valvontaviraston ilmoituksessa suoraa sähkökauppaa koskevien vuoden 2017 sääntöjen muuttamisesta todetaan, että ”suoraan sähkökauppaan osallistuvat käyttäjät vahvistetaan vuoden 2017 kriteerien mukaisesti, jotka Shandongin talous- ja tietotekniikkakomissio on hyväksynyt. Suoraan sähkökauppaan osallistumiseksi sähköä myyvien yritysten on esitettävä rekisteröintihakemus Shandongin sähkökaupasta vastaavalle keskukselle, ja ne voivat osallistua suoraan sähkökauppaan, kun keskus on tarkastanut hakemuksen ja julkaissut sen.” Tätä varten laaditaan luettelo yrityksistä, jotka voivat osallistua markkinasuuntautuneeseen sähkökauppajärjestelmään, ja ne ilmoitetaan Shandongin talous- ja tietotekniikkakomission julkaisemalla ilmoituksella (37).

                     (142)

                     Joidenkin yritysten osalta ei ole tosiasiallista markkinoihin perustuvaa neuvottelu- tai tarjouskilpailumenettelyä, koska suorilla sopimuksilla ostetut määrät eivät perustu todelliseen tarjontaan ja kysyntään. Sähkön tuottajat ja käyttäjät eivät voi vapaasti myydä tai ostaa kaikkea sähköään suoraan. Niitä rajoittavat määrälliset kiintiöt, jotka paikallisviranomaiset niille myöntävät.

                     (143)

                     Vaikka hinnat on tarkoitus neuvotella suoraan sähkön tuottajien ja käyttäjien tai välityspalveluyritysten välillä, yrityksille lähetettävät laskut tulevat edelleen valtion verkkoyhtiöltä. Esimerkiksi kansallisen energiahallinnon Shandongin valvontaviraston ilmoituksessa suoraa sähkökauppaa koskevien vuoden 2017 sääntöjen muuttamisesta todetaan, että ”valtion verkkoon kuuluva Shandongin sähkövoimayritys veloittaa maksun sähkön suorasta kaupasta” ja että ”valtion verkkoon kuuluva Shandongin sähkövoimayritys lähettää alv-laskut käyttäjille ja sähköntuotantoyrityksille”.

                     (144)

                     Kaikki allekirjoitetut suoria ostoja koskevat sopimukset on toimitettava paikallisviranomaisille arkistoitavaksi.

                     (145)

                     Kiinan viranomaiset antoivat vuonna 2018 kansallisen kehittämis- ja uudistamiskomission ja kansallisen energiaviraston yleiskirjeen markkinasuuntautuneen sähkökaupan aktiivisesta edistämisestä ja kauppamekanismin parantamisesta edelleen (Fa Gai Yun Xing [2018] nro 1027). Komissio kuitenkin totesi lasikuitukankaita koskevassa tutkimuksessa, että lainsäädäntö annettiin vuonna 2018 eikä sitä ole vielä pantu täytäntöön.

                     (146)

                     Vaikka yleiskirjeellä pyritään lisäämään suorien liiketoimien määrää sähkömarkkinoilla, siinä kuitenkin mainitaan nimenomaisesti tietyt tuotannonalat, mukaan luettuna rakennusmateriaalien tuotannonala ja huipputeknologian alan tuotannonalat, tuettavina tuotannonaloina, jotka saavat etua sähkömarkkinoiden vapauttamisesta.

                     (147)

                     Yleiskirjeessä todetaan erityisesti, että ”kannustetaan käyttäjiä, joiden vuotuinen sähkönkulutus on yli 5 miljoonaa kWh, hoitamaan sähköön liittyvät liiketoimet suoraan sähköntuotantoyritysten kanssa. Vuonna 2018 sähköntuotantosuunnitelmat hiili-, rauta- ja terästeollisuuden, ei-rautametallien teollisuuden, rakennusmateriaalien ja muiden neljän tuotannonalan alalla vapautetaan”.

                     (148)

                     Lisäksi yleiskirjeessä tuodaan esiin, että ”kannustetaan kehittyviä tuotannonaloja, jolla on suurta lisäarvoa, kuten huipputeknologiaan, internetiin, massadataan ja korkealaatuiseen valmistusteollisuuteen liittyvät alat, sekä yrityksiä, joilla on erityisetuja ja -ominaisuuksia ja huipputeknologiasisältöä, osallistumaan liiketoimiin, jotka on vapautettu jännitetasoa ja sähkönkulutusta koskevista rajoituksista”.

                     (149)

                     Näin ollen lainsäädännön mukaan suoria liiketoimia sähkömarkkinoilla sovelletaan valikoivasti tiettyihin tuotannonaloihin, kuten rakennusmateriaalien ja huipputeknologian alaan. Valikoivan soveltamisen tuloksena valtio soveltaa edullisempia sähkön hintoja näitä tuotannonaloja edustaviin yrityksiin.

               c)   Päätelmä

                     (150)

                     Komissio katsoi, että kyseinen alennettu sähkön hinta on perusasetuksen 3 artiklan 1 kohdan a alakohdan ii alakohdan ja 3 artiklan 2 kohdan mukaista tukea, koska asianomaisille yrityksille koituu etua Kiinan viranomaisten (eli sähköverkon operaattorin) menettämien tulojen muodossa.

                     (151)

                     Tuensaajan saama etuus on sähkönhinnan säästö, koska sähkö tarjottiin alle tavanomaisten verkkohintojen, jotka muut sellaiset suuret teolliset käyttäjät maksavat, joilla ei ole mahdollisuutta suoriin ostoihin.

                     (152)

                     Tuki on erityistä perusasetuksen 4 artiklan 2 kohdan a alakohdan mukaisesti, koska lainsäädännössä rajoitetaan järjestelmän soveltaminen vain yrityksiin, joiden toiminta on tiettyjen valtion määrittelemien teollisuuspolitiikan tavoitteiden mukaista ja joiden tuotteita tai prosesseja ei ole suljettu pois soveltamisalasta.

                     (153)

                     Näin ollen komissio päätteli, että tukijärjestelmä oli käytössä tarkastelua koskevalla tutkimusajanjaksolla ja että se on erityinen perusasetuksen 4 artiklan 2 kohdan a alakohdan ja 4 artiklan 3 kohdassa tarkoitetulla tavalla.

               d)   Tuen määrän laskeminen

                     (154)

                     Komissio katsoo, että lasikuitufilamenttituotteiden kiinalaiset vientiä harjoittavat tuottajat saivat edelleen etua tasoitustullin käyttöönoton mahdollistavista tuista tämän järjestelmän nojalla.

                     (155)

                     Lasikuitukankaita koskevassa tutkimuksessa tasoitustullin käyttöönoton mahdollistavan tuen määrä laskettiin tuensaajille vuonna 2018 koituneen edun perusteella. Etu laskettiin normaalin verkkohinnan mukaisesti maksettavan sähkön kokonaishinnan ja alennetun hinnan mukaisesti maksetun sähkön kokonaishinnan erotuksena.

                     (156)

                     Koska Kiinan viranomaiset ja kaikki otokseen valitut vientiä harjoittavat tuottajat kieltäytyivät yhteistyöstä eikä eriäviä tietoja esitetty, komissio käytti lasikuitukankaita koskevan tutkimuksen (38) päätelmiä, jotka liittyvät lasikuitufilamenttituotteisiin, käytettävissä olevina tietoina perusasetuksen 28 artiklan mukaisesti tässä tapauksessa.

                     (157)

                     Kaiken edellä esitetyn perusteella komissio päätteli, että lasikuitufilamenttituotteiden tuotannonalaa tuettiin edelleen tarjoamalla sähköä riittämättömänä pidettävää vastiketta vastaan.

               3.6.2   Veroja koskevat vapautus- ja helpotusohjelmat

                     (158)

                     Pyynnön esittäjä väitti tarkastelupyynnössä, että Kiinan viranomaiset antoivat edelleen tukia valtion menettämien tai kantamatta jääneiden tulojen muodossa, mukaan lukien jäljempänä esitetyt verovapautus- ja verohelpotusohjelmat.

               3.6.2.1   Uuden ja huipputeknologian alan yritysten yritystuloveroedut

                     (159)

                     Pyynnön esittäjä väitti tarkastelupyynnössä, että kiinalaiset lasikuitufilamenttituotteiden valmistajat saavat etua jäljempänä kuvatusta uuden ja huipputeknologian alan yrityksille myönnettävästä yritystuloveron vapautuksesta.

                     (160)

                     Kiinan kansantasavallan yritystuloverolain (39) mukaan uuden ja huipputeknologian alan yritysten, joille valtion on annettava keskeistä tukea, tuloverokanta on 15 prosenttia normaalin 25 prosentin sijaan.

               a)   Oikeusperusta

                     (161)

                     Ohjelman oikeusperusta on yritystuloverolain 28 § ja Kiinan yritystuloverolain täytäntöönpanosääntöjen (40) 93 § sekä seuraavat:

                                 —

                                 Tiede- ja teknologiaministeriön, valtiovarainministeriön ja valtion verohallinnon yleiskirje huipputeknologian alan yritysten tunnustamista koskevien hallinnollisten toimenpiteiden tarkistamisesta ja antamisesta, G.K.F.H. [2016] nro 32;

                                 —

                                 Tiede- ja teknologiaministeriön, valtiovarainministeriön ja valtion verohallinnon ilmoitus uuden ja huipputeknologian alan yritysten hallinnon tunnustamista koskevien ohjeiden tarkistamisesta, painamisesta ja antamisesta, G.K.F.H. [2016] nro 195;

                                 —

                                 Valtion verohallinnon ilmoitus [2017] nro 24 etuuskohtelun mukaisen tuloveropolitiikan soveltamisesta huipputeknologiayrityksiin; ja

                                 —

                                 NDRC:n, tiede- ja teknologiaministeriön, kauppaministeriön ja teollis- ja tekijänoikeuksien kansallisen viraston antamat huipputeknologian teollisen kehittämisen tuoreimpia keskeisiä prioriteettialoja koskevat suuntaviivat (2011).

               b)   Tutkimuksen havainnot

                     (162)

                     Yritykset, joihin verovähennyksiä voidaan soveltaa, ovat osa tiettyjä valtion tukemia uuden ja huipputeknologian aloja ja valtion tukemien huipputeknologian alojen nykyisiä prioriteettialoja, jotka on lueteltu huipputeknologian teollisen kehittämisen tuoreimpia keskeisiä prioriteettialoja koskevissa suuntaviivoissa. Näissä suuntaviivoissa mainitaan selvästi prioriteettialana lasiin liittyvä valmistusteknologia ja keskeiset raaka-aineet, mukaan luettuna lasikuitufilamenttituotteet.

                     (163)

                     Jotta yritykset voisivat saada verovähennyksen, niiden on täytettävä lisäksi seuraavat kriteerit:

                                 —

                                 myyntituloista tietty osuus on varattava tutkimus- ja kehitystyömenoihin;

                                 —

                                 yrityksen kokonaistuloista tietyn osuuden on tultava huipputeknologiasta/tuotteista/palveluista saaduista tuloista; ja

                                 —

                                 yrityksen kaikista työntekijöistä tietyn osuuden on oltava teknistä henkilöstöä.

                     (164)

                     Toimenpiteestä etua saavien yritysten on täytettävä veroilmoitus ja sen liitteet. Edun täsmällinen määrä sisältyy veroilmoitukseen.

                     (165)

                     Komissio katsoo, että kyseinen verovähennys on perusasetuksen 3 artiklan 1 alakohdan a alakohdan ii alakohdan ja 3 artiklan 2 kohdan mukaista tukea, koska asianomaisille yrityksille koituu etua Kiinan viranomaisten menettämien tulojen muodossa.

                     (166)

                     Edunsaajien saama etu on sama kuin tämän ohjelman kautta saatu verosäästö. Tuki on erityistä perusasetuksen 4 artiklan 2 kohdan a alakohdan mukaisesti, koska lainsäädännössä rajoitetaan järjestelmän soveltaminen vain yrityksiin, jotka toimivat tietyillä valtion määrittelemillä huipputeknologian prioriteettialoilla, kuten jotkin keskeiset teknologia-alat lasikuitufilamenttituotteiden sektorilla.

               c)   Tuen määrän laskeminen

                     (167)

                     Komissio katsoo, että lasikuitufilamenttituotteiden kiinalaiset vientiä harjoittavat tuottajat saivat edelleen etuutta tämän järjestelmän nojalla.

                     (168)

                     Lasikuitukankaita koskevassa tutkimuksessa tasoitustullin käyttöönoton mahdollistavan tuen määrä laskettiin tuensaajille vuonna 2018 koituneen edun perusteella. Etu laskettiin normaalin verokannan mukaisesti maksettavan kokonaisveron ja alennetun verokannan mukaisesti maksettavan kokonaisveron erotuksena.

                     (169)

                     Koska Kiinan viranomaiset ja kaikki otokseen valitut vientiä harjoittavat tuottajat kieltäytyivät yhteistyöstä eikä eriäviä tietoja esitetty, komissio käytti lasikuitukankaita koskevan tutkimuksen (41) päätelmiä, jotka liittyvät lasikuitufilamenttituotteisiin, käytettävissä olevina tietoina perusasetuksen 28 artiklan mukaisesti tässä tapauksessa.

                     (170)

                     Kaiken edellä esitetyn perusteella komissio päätteli, että lasikuitufilamenttituotteiden tuotannonalaa tuettiin edelleen.

               3.6.2.2   Tutkimus- ja kehitysmenojen (T&K) yritystuloverovähennykset

                     (171)

                     Pyynnön esittäjä väitti tarkastelupyynnössä, että kiinalaiset lasikuitufilamenttituotteiden valmistajat saavat etua jäljempänä kuvatusta yritystuloveron vähennyksestä.

                     (172)

                     Tutkimus- ja kehitysmenojen (T&K) verovähennykset antavat yrityksille oikeuden T&K-toimien etuuskohtelun mukaiseen verotukseen tietyillä valtion määrittelemillä huipputeknologian prioriteettialoilla, kun T&K-menoissa saavutetaan tietty raja.

                     (173)

                     Uuden teknologian, uusien tuotteiden ja uusien taitojen kehittämisestä aiheutuneisiin T&K-menoihin, jotka eivät ole aineettomia hyödykkeitä ja jotka sisältyvät kuluvan kauden voittoihin ja tappioihin, sovelletaan ylimääräistä 50 prosentin alennusta sen jälkeen, kun ne on vähennetty kokonaisuudessaan tosiasiallisen tilanteen mukaisesti. Jos edellä mainitut T&K-menot ovat aineettomia hyödykkeitä, niihin sovelletaan kuoletusta, joka on 150 prosenttia aineettomien hyödykkeiden kustannuksista.

               a)   Oikeusperusta

                     (174)

                     Ohjelman oikeusperusta on yritystuloverolain 30 §:n 1 momentti ja Kiinan yritystuloverolain täytäntöönpanosäännöt sekä seuraavat ilmoitukset:

                                 —

                                 Valtiovarainministeriön, valtion verohallinnon ja tiede- ja teknologiaministeriön ilmoitus T&K-menojen ennakkoverovähennyksiä koskevien toimintatapojen parantamisesta (Cai Shui [2015] nro 119);

                                 —

                                 Valtion verohallinnon ilmoitus [2015] nro 97 yritysten T&K-menojen ennakkoveron lisävähennyksiin liittyvää politiikkaa koskevista seikoista;

                                 —

                                 Valtion verohallinnon ilmoitus [2017] nro 40 yritysten T&K-menojen ennakkoveron lisävähennysten laskentatavan koskevista seikoista; ja

                                 —

                                 NDRC:n, tiede- ja teknologiaministeriön, kauppaministeriön ja teollis- ja tekijänoikeuksien kansallisen viraston antamat huipputeknologian teollisen kehittämisen tuoreimpia keskeisiä prioriteettialoja koskevat suuntaviivat (2011).

               b)   Tutkimuksen havainnot

                     (175)

                     Lasikuitukankaita koskevassa tutkimuksessa komissio vahvisti, että uusi teknologia, uudet tuotteet ja uudet taidot, joihin verovähennyksiä voidaan soveltaa, ovat osa tiettyjä valtion tukemia huipputeknologian aloja ja valtion tukemien huipputeknologian alojen nykyisiä prioriteettialoja, jotka on lueteltu huipputeknologian teollisen kehittämisen tuoreimpia keskeisiä prioriteettialoja koskevissa suuntaviivoissa.

                     (176)

                     Komissio katsoo, että kyseinen verovähennys on perusasetuksen 3 artiklan 1 alakohdan a alakohdan ii alakohdan ja 3 artiklan 2 kohdan mukaista tukea, koska asianomaisille yrityksille koituu etua Kiinan viranomaisten menettämien tulojen muodossa.

                     (177)

                     Edunsaajien saama etu on sama kuin tämän ohjelman kautta saatu verosäästö.

                     (178)

                     Tuki on erityistä perusasetuksen 4 artiklan 2 kohdan a alakohdan mukaisesti, koska lainsäädännössä rajoitetaan toimenpiteen soveltaminen vain yrityksiin, joille aiheutuu T&K-menoja tietyillä valtion määrittelemillä huipputeknologian prioriteettialoilla, kuten lasikuitufilamenttituotteiden tuotannonalalla.

               c)   Tuen määrän laskeminen

                     (179)

                     Komissio katsoo, että lasikuitufilamenttituotteiden kiinalaiset vientiä harjoittavat tuottajat saivat edelleen etuutta tämän järjestelmän nojalla.

                     (180)

                     Lasikuitukankaita koskevassa tutkimuksessa tasoitustullin käyttöönoton mahdollistavan tuen määrä laskettiin tuensaajille vuonna 2018 koituneen edun perusteella. Etu laskettiin normaalin verokannan mukaisesti maksettavan kokonaisveron ja sen maksettavan kokonaisveron erotuksena, josta oli vähennetty ylimääräiset 50 prosenttia tosiasiallisista T&K-menoista.

                     (181)

                     Koska Kiinan viranomaiset ja kaikki otokseen valitut vientiä harjoittavat tuottajat kieltäytyivät yhteistyöstä eikä eriäviä tietoja esitetty, komissio käytti lasikuitukankaita koskevan tutkimuksen (42) päätelmiä, jotka liittyvät lasikuitufilamenttituotteisiin, käytettävissä olevina tietoina perusasetuksen 28 artiklan mukaisesti tässä tapauksessa.

                     (182)

                     Kaiken edellä esitetyn perusteella komissio päätteli, että lasikuitufilamenttituotteiden tuotannonalaa tuettiin edelleen.

               3.6.2.3   Osinkojen vapautus valintakelpoisten kotimaisten yritysten välillä

                     (183)

                     Pyynnön esittäjä väitti tarkastelupyynnössä, että kiinalaiset lasikuitufilamenttituotteiden valmistajat saavat etua jäljempänä kuvatusta osinkojen vapautuksesta.

                     (184)

                     Kiinan yritystuloverolaki tarjoaa veroetuuksia yrityksille, jotka toimivat aloilla tai hankkeissa, joiden kehittämistä valtio erityisesti tukee tai kannustaa. Lailla tarjotaan erityisesti vapautus verosta pääomasijoituksista saatavan tulon, kuten osinkojen ja bonusten, osalta valintakelpoisten kotimaisten yritysten välillä.

               a)   Oikeusperusta

                     (185)

                     Ohjelman oikeusperusta on yritystuloverolain 26 §:n 2 momentti ja Kiinan yritystuloverolain täytäntöönpanosäännöt

               b)   Tutkimuksen havainnot

                     (186)

                     Aiemmissa tutkimuksissa komissio havaitsi, että jotkin tarkastetut yritykset saivat vapautuksen osinkotuloveroista valintakelpoisten kotimaisten yritysten välillä.

                     (187)

                     Yritystuloverolain 25 §:n mukaan valtio tarjoaa veroetuuksia yrityksille, jotka toimivat aloilla tai hankkeissa, joiden kehittämistä valtio erityisesti tukee tai kannustaa. Sen 26 §:n 2 momentissa täsmennetään, että verovapautusta sovelletaan valintakelpoisten kotimaisten yritysten välillä tehdyistä pääomasijoituksista saatuun tuloon, mikä rajoittaa soveltamisalan vain tiettyihin kotimaisiin yrityksiin.

                     (188)

                     Kuten lasikuitukankaita koskevassa tutkimuksessa pääteltiin, tällainen etuusveropolitiikka rajoittuu tiettyihin tuotannonaloihin ja hankkeisiin, eli tuotannonaloihin, joita valtio erityisesti tukee ja kannustaa, kuten lasikuitufilamenttituotteiden tuotannonala, mikä vuoksi se on erityistä.

                     (189)

                     Komissio katsoo, että järjestelmässä on kyse perusasetuksen 3 artiklan 1 alakohdan a alakohdan ii alakohdan ja 3 artiklan 2 alakohdan mukaisesta tuesta, koska asianomaisille yrityksille koituu etuutta valtion menettämien tulojen muodossa.

                     (190)

                     Edunsaajien saama etu on sama kuin tämän ohjelman kautta saatu verosäästö.

                     (191)

                     Tuki on erityistä perusasetuksen 4 artiklan 2 kohdan a alakohdan mukaisesti, koska lainsäädännössä rajoitetaan vapautuksen soveltaminen vain valintakelpoisiin kotimaisiin yrityksiin, joilla on valtion tuki ja joiden kehittämistä valtio kannustaa.

               c)   Tuen määrän laskeminen

                     (192)

                     Komissio katsoo, että lasikuitufilamenttituotteiden kiinalaiset vientiä harjoittavat tuottajat saivat edelleen etuutta tämän järjestelmän nojalla.

                     (193)

                     Koska Kiinan viranomaiset ja kaikki otokseen valitut vientiä harjoittavat tuottajat kieltäytyivät yhteistyöstä eikä eriäviä tietoja esitetty, komissio käytti lasikuitukankaita koskevan tutkimuksen (43) päätelmiä, jotka liittyvät lasikuitufilamenttituotteisiin, käytettävissä olevina tietoina perusasetuksen 28 artiklan mukaisesti tässä tapauksessa.

                     (194)

                     Kaiken edellä esitetyn perusteella komissio päätteli, että lasikuitufilamenttituotteiden tuotannonalaa tuettiin edelleen.

               3.6.2.4   Maankäyttöä koskevat verovapautukset

                     (195)

                     Pyynnön esittäjä väitti tarkastelupyynnössä, että kiinalaiset lasikuitufilamenttituotteiden valmistajat saavat etua jäljempänä kuvatuista maankäyttöä koskevista verovapautuksista.

                     (196)

                     Yleensä maata kaupungeissa, maakuntien kunnissa, hallinnollisissa kunnissa ja teollisuus- tai kaivosalueilla käyttävät organisaatiot tai yksityishenkilöt maksavat kaupunkialueiden maankäyttöveroa. Maankäyttöveron kantavat paikalliset veroviranomaiset siellä, missä maata käytetään.

                     (197)

                     Tietyt maaluokat on kuitenkin vapautettu maankäyttöverosta; tällaisia ovat esimerkiksi merestä vallattu maa, viranomaislaitosten, kansalaisjärjestöjen ja puolustusvoimien yksiköiden omaan käyttöön tarkoitettu maa, valtiovarainministeriön talousarviosta rahoitettujen laitosten käyttöön tarkoitettu maa, uskonnollisten temppeleiden ja julkisten puistojen käyttöön tarkoitettu maa sekä julkiset historialliset maisemapaikat, kadut, tiet, aukiot, nurmikot ja muut kaupunkien julkiset alueet.

               a)   Oikeusperusta

                     (198)

                     Ohjelman oikeusperusta:

                                 —

                                 Kiinteistöveroa koskevat Kiinan kansantasavallan väliaikaiset määräykset (Guo Fa [1986] Nro 90, sellaisena kuin se on muutettuna vuonna 2011); ja

                                 —

                                 Kiinan kansantasavallan väliaikaiset määräykset kaupunkialueiden maankäyttöverosta (Kiinan kansantasavallan valtioneuvoston määräys [2013] nro 645).

               b)   Tutkimuksen havainnot

                     (199)

                     Lasikuitukankaita koskevassa tutkimuksessa komissio totesi, että yksi otokseen valituista yritysryhmistä sai etua paikallisen maankäyttöviraston myöntämistä maankäyttöveron palautuksista, vaikka ne eivät kuuluneetkaan niihin luokkiin, jotka edellä mainitun lainsäädännön mukaan vapautetaan verosta.

               c)   Päätelmä

                     (200)

                     Komissio katsoo, että kyseinen verovähennys on perusasetuksen joko 3 artiklan 1 kohdan a alakohdan i alakohdan tai ii alakohdan ja 3 artiklan 2 kohdan mukaista tukea, koska asianomaisille yrityksille koituu etua joko varojen suoran siirron (maksetun veron palautus) tai Kiinan viranomaisten menettämien tulojen (maksamaton vero) muodossa.

                     (201)

                     Edunsaajien saama etu on sama kuin palautetun veron/verosäästön määrä.

                     (202)

                     Tuki on erityinen perusasetuksen 4 artiklan 2 kohdan a alakohdan mukaisesti, koska yksi otokseen valituista yrityksistä lasikuitukankaita koskevassa tutkimuksessa sai veroalennuksen, vaikka se ei täyttänyt mitään objektiivisista kriteereistä.

               d)   Tuen määrän laskeminen

                     (203)

                     Komissio katsoo, että lasikuitufilamenttituotteiden kiinalaiset vientiä harjoittavat tuottajat saivat edelleen etuutta tämän järjestelmän nojalla.

                     (204)

                     Lasikuitukankaita koskevassa tutkimuksessa tasoitustullin käyttöönoton mahdollistavan tuen määrä laskettiin tuensaajille vuonna 2018 koituneen edun perusteella. Etuna pidettiin vuonna 2018 palautettua määrää.

                     (205)

                     Koska Kiinan viranomaiset ja kaikki otokseen valitut vientiä harjoittavat tuottajat kieltäytyivät yhteistyöstä eikä eriäviä tietoja esitetty, komissio käytti lasikuitukankaita koskevan tutkimuksen (44) päätelmiä, jotka liittyvät lasikuitufilamenttituotteisiin, käytettävissä olevina tietoina perusasetuksen 28 artiklan mukaisesti tässä tapauksessa.

                     (206)

                     Kaiken edellä esitetyn perusteella komissio päätteli, että lasikuitufilamenttituotteiden tuotannonalaa tuettiin edelleen.

               3.7   Tuen jatkumista koskevat päätelmät

                     (207)

                     Komissio päättelee käytettävissä olevien tietojen perusteella, että lasikuitufilamenttituotteiden tuotannonala Kiinassa sai edelleen tukia tarkastelua koskevan tutkimusajanjakson aikana. Lasikuitukankaita koskevan tutkimuksen päätelmät ovat erityisen merkittäviä, koska ne kattavat tuet yrityksille, jotka valmistavat sekä lasikuitukankaita että lasikuitufilamenttituotteita, eivätkä tukijärjestelmät ole tuotekohtaisia.

                     (208)

                     Koska tukijärjestelmistä koituu etua koko yritykselle eikä vain sille osalle, joka valmistaa ja vie lasikuitukankaita, käytettävissä olevat tiedot voidaan jälleen sisällyttää lasikuitukankaita koskevassa tutkimuksessa tehtyihin tukia koskeviin peruslaskelmiin, ja muiden tietojen puuttuessa voidaan olettaa, että lasikuitufilamenttituotteita tarkastelua koskevalla tutkimusajanjaksolla valmistaneet ja unioniin vieneet yritykset saivat etua selvästi vähimmäistason ylittävästä tukimäärästä. Lasikuitukankaita koskevassa tutkimuksessa, johon sisältyi tukia, jotka eivät olleet tasoitustullien käyttöönoton mahdollistavia alkuperäisessä tutkimuksessa, keskimääräiseksi tukimääräksi todettiin noin 25 prosenttia.

                     (209)

                     Tukimäärää ei voida tarkasti määrittää yhteistyön puuttumisen vuoksi, mutta sitä voidaan pitää merkittävänä.

               3.8   Tilanteen kehittyminen, jos toimenpiteet kumotaan

                     (210)

                     Tuen jatkuminen tarkastelua koskevalla tutkimusajanjaksolla on osoitus tuen jatkumisen todennäköisyydestä, jos toimenpiteiden annetaan raueta. Komissio analysoi lisäksi, lisääntyisivätkö tuetun viennin määrät todennäköisesti, jos toimenpiteiden annettaisiin raueta.

                     (211)

                     Tätä varten komissio analysoi seuraavia tekijöitä: tuotantokapasiteetti ja käyttämätön kapasiteetti Kiinassa sekä unionin markkinoiden houkuttelevuus.

                     (212)

                     Koska kiinalaiset tuottajat/viejät eivätkä Kiinan viranomaiset eivät toimineet yhteistyössä, komissio teki arviointinsa käytettävissä olevien tietojen perusteella perusasetuksen 28 artiklan mukaisesti.

               3.8.1   Kapasiteetti

                     (213)

                     Tarkastelupyynnössä pyynnön esittäjä totesi, että vuonna 2018 lasikuitufilamenttituotteiden globaali kysyntä oli 5,3–6,5 miljoonaa tonnia ja globaali kapasiteetti 6,0–6,9 miljoonaa tonnia.

                     (214)

                     Se huomautti, että vuonna 2018 kapasiteetin ja kysynnän välinen ero Kiinassa oli 700 000 tonnia vuodessa, mikä on 70 prosenttia Euroopan unionin lasikuitufilamenttituotteiden kysynnästä.

                     (215)

                     Muiden tietojen puuttuessa komissio päättelee, että kiinalaiset tuottajat voisivat suunnata ylikapasiteettiaan unionin markkinoille, jos toimenpiteiden annettaisiin raueta.

               3.8.2   Hinnat unionin markkinoilla

                     (216)

                     Tarkastelupyynnössä pyynnön esittäjä totesi, että EU on edelleen yksi viidestä suurimmasta vientikohteesta Kiinan lasikuitufilamenttituotteiden viennille, vaikka toimenpiteet ovatkin voimassa.

                     (217)

                     GTA:n (45) tietojen analysointi vuoden 2019 loppuun asti vahvistaa tämä suuntauksen.

                                 Tuoja/tonnia

                                 2016

                                 2017

                                 2018

                                 2019

                                 Yhteensä

                                 776 268

                                 872 093

                                 1 000 941

                                 907 082

                                 Yhdysvallat

                                 161 619

                                 201 706

                                 272 616

                                 138 253

                                 EU28

                                 97 684

                                 94 035

                                 97 563

                                 95 610

                                 Etelä-Korea

                                 78 324

                                 86 704

                                 87 076

                                 82 324

                                 Intia

                                 39 318

                                 47 207

                                 66 471

                                 62 973

                                 Japani

                                 33 190

                                 46 024

                                 51 620

                                 51 653

                     (218)

                     Pyynnön esittäjä totesi myös, että muihin markkinoihin verrattuna lasikuitufilamenttituotteiden hinnat ovat korkeat Euroopassa.

                     (219)

                     Yksikköhintojen analyysi (myös GTA-tietojen perusteella vuoden 2019 loppuun asti) Kiinan viisiltä suurimmilta vientimarkkinoilta vahvistaa tämän suuntauksen.

                                 Tuoja / euroa tonnilta

                                 2016

                                 2017

                                 2018

                                 2019

                                 Yhteensä

                                 926,52

                                 867,70

                                 844,54

                                 820,13

                                 Yhdysvallat

                                 940,09

                                 916,30

                                 846,45

                                 876,85

                                 EU28

                                 1 027,18

                                 985,83

                                 1 044,33

                                 1 025,66

                                 Etelä-Korea

                                 849,45

                                 796,85

                                 768,97

                                 748,49

                                 Intia

                                 900,21

                                 891,25

                                 850,06

                                 882,00

                                 Japani

                                 1 025,70

                                 929,03

                                 906,18

                                 913,94

                     (220)

                     Komissio päättelee, että unioni on houkutteleva markkina-alue kiinalaisille lasikuitufilamenttituotteiden tuottajille. Tätä tukee myös se, että kiinalaiset tuottajat ovat investoineet tuotantolaitoksiin Bahrainissa ja Egyptissä nimenomaisesti päästäkseen unionin markkinoille maksamatta tulleja, joita sovelletaan Kiinasta tulevaan tuontiin.

               3.9   Tuen jatkumista koskevat päätelmät

                     (221)

                     Tutkimuksen havaintojen perusteella ja soveltamalla perusasetuksen 28 artiklaa komissio on päätellyt, että lasikuitufilamenttituotteiden tuotannonalaan erityisesti sovellettavat tukijärjestelmät Kiinassa ovat edelleen voimassa ja että näistä tukijärjestelmistä koitui etuutta tälle tuotannonalalle tarkastelua koskevalla tutkimusajanjaksolla.

                     (222)

                     Komissio päättelee myös, että jos toimenpiteiden annetaan raueta, lasikuitufilamenttituotteiden tuettu tuonti Kiinasta jatkuu.

               4.   VAHINKO

         4.1   Unionin tuotannonalan ja unionin tuotannon määritelmä

                     (223)

                     Tarkastelua koskevan tutkimusajanjakson aikana samankaltaista tuotetta valmisti unionissa yhdeksän tuottajaa. Nämä tuottajat muodostavat perusasetuksen 9 artiklan 1 kohdassa tarkoitetun ’unionin tuotannonalan’.

                     (224)

                     Komissio valitsi unionin tuottajista otoksen. Otos sisälsi kolme unionin tuottajaa, joiden osuus samankaltaisen tuotteen kokonaistuotannosta unionissa oli 60 prosenttia tarkastelua koskevan tutkimusajanjakson aikana.

                     (225)

                     Komissio määritti pyynnön esittäjän keräämien ja tutkimuksen aikana tarkastettujen tietojen perusteella, että unionin lasikuitufilamenttituotteiden kokonaistuotanto tutkimusajanjaksolla oli noin 657 750 tonnia.

                        Taulukko 1

                        Unionin tuotanto

                                 2016

                                 2017

                                 2018

                                 Tarkastelua koskeva tutkimusajanjakso (2019)

                                 Unionin kokonaistuotanto (tonnia)

                                 701 611

                                 694 178

                                 693 123

                                 657 750

                                    Indeksi

                                    100

                                    99

                                    99

                                    94

                                    Lähde: tarkastelupyyntö ja Surveillance 2 -tietokanta.

                     (226)

                     Unionin kokonaistuotanto pysyi vakaana vuosien 2016 ja 2018 välillä mutta laski tarkastelua koskevalla tutkimusajanjaksolla.

               4.2   Unionin kulutus

                     (227)

                     Komissio määritti unionin lasikuitufilamenttituotteiden kulutuksen lisäämällä lasikuitufilamenttituotteiden tuonnin unionin tuotannonalan myyntiin unionin markkinoilla.

                     (228)

                     Unionin kulutus kehittyi seuraavasti:

                        Taulukko 2

                        Unionin kulutus

                                 2016

                                 2017

                                 2018

                                 Tarkastelua koskeva tutkimusajanjakso (2019)

                                 Unionin kokonaiskulutus (tonnia)

                                 978 454

                                 1 045 331

                                 1 060 071

                                 984 122

                                    Indeksi (2016 = 100)

                                    100

                                    107

                                    108

                                    101

                                    Lähde: tarkastelupyyntö ja Surveillance 2 -tietokanta.

                     (229)

                     Unionin kulutus vaihteli tarkastelujakson aikana. Se kohosi vuosien 2016 ja 2018 välillä 8 prosenttia ja laski sitten merkittävästi 7 prosenttia tarkastelua koskevalla tutkimusajanjaksolla.

               4.3   Tuonti Kiinasta

         4.3.1   Kiinasta tulevan tuonnin määrä ja markkinaosuus

                     (230)

                     Komissio määritti tuonnin määrän ja markkinaosuuden Surveillance 2 -tietokannan (46) tietojen pohjalta.

                     (231)

                     Lasikuitufilamenttituotteiden tuonti Kiinasta kehittyi seuraavasti:

                        Taulukko 3

                        Tuontimäärä ja markkinaosuus

                                 2016

                                 2017

                                 2018

                                 Tarkastelua koskeva tutkimusajanjakso (2019)

                                 Kiinasta tulevan tuonnin määrä (tonnia)

                                 79 374

                                 58 456

                                 50 177

                                 51 512

                                    Indeksi

                                    100

                                    74

                                    63

                                    65

                                 Markkinaosuus (%)

                                 8

                                 6

                                 5

                                 5

                                    Lähde: Surveillance 2 -tietokanta.

                     (232)

                     Lasikuitufilamenttituotteiden tuontimäärä Kiinasta EU:hun väheni 35 prosenttia vuoden 2016 ja tarkastelua koskevan tutkimusajanjakson välisenä aikana. Vastaava markkinaosuus supistui 3 prosenttiyksikköä samalla kaudella.

               4.3.2   Kiinasta tulevan tuonnin hinnat

                     (233)

                     Keskimääräiset tuontihinnat kehittyivät tarkastelujaksolla seuraavasti:

                        Taulukko 4

                        Tuontihinta

                                 2016

                                 2017

                                 2018

                                 Tarkastelua koskeva tutkimusajanjakso (2019)

                                 Kiinasta tulevan tuonnin hinnat (euroa/tonni)

                                 1 068

                                 1 058

                                 1 028

                                 990

                                    Indeksi

                                    100

                                    99

                                    96

                                    93

                                    Lähde: Surveillance 2 -tietokanta.

                     (234)

                     Kiinasta tulevan tuonnin hinnat laskivat tarkastelujakson aikana 7 prosenttia.

               4.3.3   Hinnan alittavuus

                     (235)

                     Koska osapuolet eivät toimineet yhteistyössä, komissio määritti hinnan alittavuuden tarkastelua koskevan tutkimusajanjakson aikana vertaamalla seuraavia:

                                 (1)

                                 otokseen valittujen unionin tuottajien etuyhteydettömiltä asiakkailta unionin markkinoilla veloittamat painotetut keskimääräiset myyntihinnat, jotka oli oikaistu noudettuna lähettäjältä -tasolle; ja

                                 (2)

                                 Kiinasta peräisin olevan tarkastelun kohteena olevan tuotteen tuonnin oikaistut hintatiedot (CIF-tason tiedot Surveillance 2 -tietokannasta). Tuontitiedot Surveillance 2 -tietokannasta ryhmiteltiin kolmeen tuotelajiin, jotka yhteensä muodostavat 100 prosenttia tarkastelun kohteena olevan tuotteen tuonnista.

                     (236)

                     Surveillance 2 -tietokannasta saatu CIF-hinta oikaistiin maahantuoduksi hinnaksi lisäämällä CIF-hintaan 7 prosentin tuontitulli ja tuontikustannukset, jotka olivat noin 30 euroa tuotua tonnia kohti.

                     (237)

                     Vertailun tulos ilmaistiin prosentteina otokseen valittujen unionin tuottajien liikevaihdosta tarkastelua koskevan tutkimusajanjakson aikana.

                     (238)

                     Vertailu osoitti Kiinasta tulevan tuonnin hinnan alittavuuden olevan keskimäärin yli 24 prosenttia tarkastelua koskevalla tutkimusajanjaksolla.

                     (239)

                     Tämän vuoksi komissio vahvisti, että Kiinasta tulevan tuonnin hinnat alittivat merkittävästi unionin tuotannonalan hinnat.

               4.4   Tuonti muista kolmansista maista

                     (240)

                     Muista kolmansista maista tulevan tuonnin määrä, markkinaosuus ja hinta kehittyivät seuraavasti:

                        Taulukko 5

                        Kaikista muista maista kuin Kiinasta tulevan tuonnin määrä, markkinaosuus ja hinnat

                                 Maa

                                 2016

                                 2017

                                 2018

                                 Tarkastelua koskeva tutkimusajanjakso (2019)

                                 Egypti

                                 Määrä (tonnia)

                                 50 529

                                 95 865

                                 147 189

                                 141 809

                                    Indeksi

                                    100

                                    190

                                    291

                                    281

                                 Markkinaosuus (%)

                                 5

                                 9

                                 14

                                 14

                                 Keskimääräinen hinta

                                 993

                                 918

                                 897

                                 890

                                 Malesia

                                 Määrä (tonnia)

                                 98 446

                                 111 373

                                 115 249

                                 77 410

                                    Indeksi

                                    100

                                    113

                                    117

                                    79

                                 Markkinaosuus (%)

                                 10

                                 11

                                 11

                                 8

                                 Keskimääräinen hinta

                                 930

                                 941

                                 985

                                 951

                                 Norja

                                 Määrä (tonnia)

                                 41 362

                                 43 006

                                 44 289

                                 44 479

                                    Indeksi

                                    100

                                    104

                                    107

                                    108

                                 Markkinaosuus (%)

                                 4

                                 4

                                 4

                                 5

                                 Keskimääräinen hinta

                                 1 156

                                 1 126

                                 1 101

                                 1 078

                                 Kaikki muut maat Kiinaa lukuun ottamatta

                                 Määrä (tonnia)

                                 86 240

                                 85 548

                                 93 266

                                 89 832

                                    Indeksi

                                    100

                                    99

                                    108

                                    104

                                 Markkinaosuus (%)

                                 9

                                 8

                                 9

                                 9

                                 Keskimääräinen hinta

                                 1 090

                                 1 045

                                 1 017

                                 1 019

                                    Lähde: Surveillance 2 -tietokanta.

                     (241)

                     Kolmansista maista peräisin olevaa tuontia tuli tarkastusjaksolla eniten Egyptistä, josta tuontimäärä lisääntyi merkittävästi, sekä Malesiasta ja Norjasta, joista tulevat määrät olivat suhteellisen vakaita. Myös tuonti Bahrainista pysyi vakaana, ja sen markkinaosuus oli 2 prosenttia.

                     (242)

                     Egyptistä tulevan tuonnin markkinaosuus kohosi vuoden 2016 ja tarkastelua koskevan tutkimusajanjakson välillä 5 prosentista 14 prosenttiin.

                     (243)

                     Komissio pani vireille Egyptistä peräisin olevien lasikuitufilamenttituotteiden tuontia koskevan tutkimuksen 16 päivänä toukokuuta 2019 (47). Tutkimus päätettiin kesäkuussa 2020, ja siinä todettiin, että tuonnin kasvu johtui kiinalaisen CNBM-ryhmän hoitaman egyptiläisen tuotantolaitoksen viennistä. Kyseinen viejä oli käynnistänyt toiminnan nimenomaisesti myydäkseen lasikuitufilamenttituotteita unionin markkinoille maksamatta tulleja, joita sovelletaan Kiinasta peräisin olevaan tuontiin (48).

                     (244)

                     Kyseisessä tapauksessa komissiolle esitetyn näytön mukaan vaikuttaa siltä, että CNBM-ryhmälle osoitetut lasikuitufilamenttituotteiden tilaukset on siirretty uuteen tuotantolaitokseen Egyptissä. Tuonti Egyptistä kasvoi nopeasti vuosien 2016 ja 2019 välillä määrältään lähes kolminkertaiseksi. Komissio otti kesäkuussa 2020 käyttöön 13,1 prosentin suuruisen lopullisen tasoitustullin Egyptistä peräisin olevien lasikuitufilamenttituotteiden tuonnissa (49). Väliaikaiset toimenpiteet otettiin käyttöön maaliskuussa 2020 (50).

                     (245)

                     Malesiasta tulevan tuonnin määrä väheni vuoden 2018 ja tarkastelua koskevan tutkimusajanjakson välillä. Sen markkinaosuus putosi tarkastelujakson 10–11 prosentista 8 prosenttiin tarkastelua koskevalla tutkimusajanjaksolla. Komissio vahvisti, että Malesia vei ainoastaan silvottuja lasikuitusäikeitä EU:hun (51). Verrattaessa Malesiasta tuotujen silvottujen lasikuitusäikeiden keskimääräistä tuontihintaa unionin tuotannonalan hintoihin näiden tuontihintojen todettiin olevan yhdenmukaiset unionin tuotannonalan hintojen kanssa.

                     (246)

                     Norjasta tulevalla tuonnilla oli 4–5 prosentin vakaa markkinaosuus tarkastelujaksolla. Sieltä tulevan tuonnin keskimääräiset hinnat olivat myös samalla tasolla unionin tuotannonalan myyntihintojen kanssa.

                     (247)

                     Muista maista tulevan tuonnin markkinaosuus pysyi vakaasti 9 prosentissa koko tarkastelujakson ajan.

               4.5   Unionin tuotannonalan taloudellinen tilanne

         4.5.1   Yleiset huomautukset

                     (248)

                     Tutkittaessa tuetun tuonnin vaikutusta unionin tuotannonalaan perusasetuksen 8 artiklan 5 kohdan mukaisesti arvioinnissa otettiin huomioon kaikki taloudelliset indikaattorit, jotka vaikuttivat unionin tuotannonalan tilanteeseen tarkastelujaksolla.

                     (249)

                     Kuten 13 kappaleessa mainitaan, unionin tuotannonalalle mahdollisesti aiheutuneen vahingon määrittämiseen käytettiin otantamenetelmää.

                     (250)

                     Vahingon määrittämistä varten komissio erotti toisistaan makro- ja mikrotaloudelliset vahinkoindikaattorit. Komissio arvioi makrotaloudelliset indikaattorit otokseen valituilta unionin tuottajilta saatuihin kyselyvastauksiin sisältyvien ja pyynnön esittäjän toimittamien ja komission tarkastamien tietojen perusteella. Mikrotaloudelliset indikaattorit perustuivat otokseen valittujen tuottajien kyselyvastauksista saatuihin tietoihin.

                     (251)

                     Makrotaloudellisia indikaattoreita ovat tuotanto, tuotantokapasiteetti, kapasiteetin käyttöaste, myyntimäärä, markkinaosuus, kasvu, työllisyys, tuottavuus, tuen määrän merkittävyys ja toipuminen aiemman tuetun tuonnin vaikutuksista.

                     (252)

                     Mikrotaloudellisia indikaattoreita ovat keskimääräiset yksikköhinnat, yksikkökustannukset, keskimääräiset työvoimakustannukset, kannattavuus, kassavirta, investoinnit, investointien tuotto ja pääoman saanti.

               4.5.2   Makrotaloudelliset indikaattorit

         4.5.2.1   Tuotanto, tuotantokapasiteetti ja kapasiteetin käyttöaste

                     (253)

                     Unionin kokonaistuotanto, tuotantokapasiteetti ja kapasiteetin käyttöaste yhteensä kehittyivät tarkastelujaksolla seuraavasti:

                        Taulukko 6

                        Tuotantokapasiteetti ja kapasiteetin käyttöaste

                                 2016

                                 2017

                                 2018

                                 Tarkastelua koskeva tutkimusajanjakso (2019)

                                 Tuotantokapasiteetti (tonnia)

                                 759 107

                                 760 104

                                 753 688

                                 770 642

                                    Indeksi

                                    100

                                    100

                                    99

                                    102

                                 Kapasiteetin käyttöaste (%)

                                 92

                                 91

                                 92

                                 85

                                    Lähde: pyynnön esittäjä.

                     (254)

                     Tuotantokapasiteetti pysyi tarkastelujakson aikana vakaana. Tämä johtuu siitä, että kapasiteetti perustuu pääasiassa tuotantolinjoja syöttävien uunien lukumäärään, minkä vuoksi kapasiteetin lisääminen vaatii merkittäviä investointeja.

                     (255)

                     Myös unionin tuotannonalan kapasiteetin käyttöaste pysyi korkeana ja vakaana vuosien 2016 ja 2018 välillä ja putosi hieman tarkastelua koskevalla tutkimusajanjaksolla.

               4.5.2.2   Myyntimäärä ja markkinaosuus

                     (256)

                     Unionin tuotannonalan myyntimäärä ja markkinaosuus kehittyivät tarkastelujaksolla seuraavasti:

                        Taulukko 7

                        Myyntimäärä ja markkinaosuus

                                 2016

                                 2017

                                 2018

                                 Tarkastelua koskeva tutkimusajanjakso (2019)

                                 Myyntimäärä unionin markkinoilla (tonnia)

                                 622 504

                                 651 082

                                 609 902

                                 579 080

                                    Indeksi

                                    100

                                    105

                                    98

                                    93

                                 Markkinaosuus (%)

                                 64

                                 62

                                 58

                                 59

                                    Lähde: pyynnön esittäjä, Surveillance 2 -tietokanta.

                     (257)

                     Unionin tuotannonalan myynti väheni 7 prosenttia tarkastelujaksolla lukuun ottamatta erittäin vahvaa vuotta 2017, jolloin myynti kasvoi 5 prosenttia vuoteen 2016 verrattuna.

                     (258)

                     Unionin tuotannonalan markkinaosuus pieneni koko tarkastelujakson ajan (64 prosentista 59 prosenttiin). Myös Kiinasta tulevan tuonnin markkinaosuus pieneni 8 prosentista 5 prosenttiin. Sekä Kiinasta tulevan tuonnin että unionin tuotannonalan markkinaosuuden pienentymistä on tarkasteltava ottaen huomioon Egyptistä tulevan tuonnin lisääntyminen. Egyptistä tulevan tuonnin markkinaosuus lähes kolminkertaistui tarkastelujaksolla eli 5 prosentista 14 prosenttiin.

               4.5.2.3   Työllisyys ja tuottavuus

                     (259)

                     Työllisyys ja tuottavuus kehittyivät tarkastelujaksolla seuraavasti:

                        Taulukko 8

                        Työllisyys ja tuottavuus

                                 2016

                                 2017

                                 2018

                                 Tarkastelua koskeva tutkimusajanjakso

                                 Työntekijöiden määrä

                                 3 620

                                 3 636

                                 3 661

                                 3 656

                                    Indeksi

                                    100

                                    100

                                    101

                                    101

                                 Tuottavuus (tonnia/työntekijä – kokoaikaiseksi muutettuna)

                                 194

                                 191

                                 189

                                 180

                                    Indeksi

                                    100

                                    99

                                    98

                                    93

                                    Lähde: pyynnön esittäjä.

                     (260)

                     Unionin tuotannonalan työllisyys pysyi vakaana koko tarkastelujakson ajan.

                     (261)

                     Unionin tuotannonalan tuottavuuden väheneminen tarkastelujaksolla kuvasti tuotannon vähenemistä.

               4.5.3   Mikrotaloudelliset indikaattorit

         4.5.3.1   Hinnat ja niihin vaikuttavat tekijät

                     (262)

                     Otokseen valittujen unionin tuottajien painotetut keskimääräiset yksikkömyyntihinnat asiakkaille unionissa kehittyivät tarkastelujaksolla seuraavasti:

                        Taulukko 9

                        Myyntihinnat unionissa

                                 2016

                                 2017

                                 2018

                                 Tarkastelua koskeva tutkimusajanjakso

                                 Keskimääräiset yksikkömyyntihinnat unionin markkinoilla (euroa/tonni)

                                 1 167

                                 1 123

                                 1 139

                                 1 106

                                    Indeksi

                                    100

                                    96

                                    98

                                    95

                                 Yksikkökohtainen tuotantokustannus (euroa/tonni)

                                 1 035

                                 1 027

                                 1 086

                                 1 115

                                    Indeksi

                                    100

                                    99

                                    105

                                    108

                                    Lähde: Otokseen valitut unionin tuottajat.

                     (263)

                     Otokseen valittujen unionin tuottajien painotetut keskimääräiset yksikkökohtaiset myyntihinnat etuyhteydettömille asiakkaille laskivat tarkastelujaksolla 5 prosenttia.

                     (264)

                     Otokseen valittujen unionin tuottajien yksikkökohtaiset tuotantokustannukset kuitenkin kohosivat tarkastelujaksolla 8 prosenttia.

               4.5.3.2   Työvoimakustannukset

                     (265)

                     Otokseen valittujen unionin tuottajien keskimääräiset työvoimakustannukset kohosivat vähitellen seuraavasti tarkastelujaksolla:

                        Taulukko 10

                        Keskimääräiset työvoimakustannukset työntekijää kohti

                                 2016

                                 2017

                                 2018

                                 Tarkastelua koskeva tutkimusajanjakso

                                 Keskimääräiset työvoimakustannukset työntekijää kohti (euroa)

                                 55 351

                                 56 722

                                 57 703

                                 58 366

                                    Indeksi

                                    100

                                    102

                                    104

                                    105

                                    Lähde: Otokseen valitut unionin tuottajat

               4.5.3.3   Varastot

                     (266)

                     Otokseen valittujen unionin tuottajien varastot kasvoivat tarkastelujaksolla ja olivat suurimmillaan tarkastelua koskevan tutkimusajanjakson aikana.

                        Taulukko 11

                        Varastot

                                 2016

                                 2017

                                 2018

                                 Tarkastelua koskeva tutkimusajanjakso

                                 Loppuvarastot (tonnia)

                                 80 078

                                 63 974

                                 86 975

                                 86 772

                                    Indeksi

                                    100

                                    80

                                    109

                                    108

                                    Lähde: Otokseen valitut unionin tuottajat.

               4.5.3.4   Kannattavuus, kassavirta, investoinnit, investointien tuotto ja pääoman saanti

                     (267)

                     Otokseen valittujen unionin tuottajien kannattavuus, kassavirta, investoinnit ja investointien tuotto kehittyivät tarkastelujaksolla seuraavasti:

                        Taulukko 12

                        Kannattavuus, kassavirta, investoinnit ja investointien tuotto

                                 2016

                                 2017

                                 2018

                                 Tarkastelua koskeva tutkimusajanjakso

                                 Riippumattomille asiakkaille unionissa tapahtuneen myynnin kannattavuus (% liikevaihdosta)

                                 12,6

                                 10

                                 7,4

                                 3,7

                                 Kassavirta

                                 99 824 451

                                 99 239 696

                                 54 615 552

                                 49 028 234

                                    Indeksi

                                    100

                                    99

                                    55

                                    49

                                 Investoinnit

                                 17 532 291

                                 34 598 499

                                 52 191 829

                                 29 187 167

                                    Indeksi

                                    100

                                    197

                                    298

                                    166

                                 Investointien tuotto (%)

                                 18

                                 15

                                 10

                                 6

                                    Lähde: Otokseen valitut unionin tuottajat.

                     (268)

                     Komissio määritti kolmen unionin tuottajan kannattavuuden ilmaisemalla samankaltaisen tuotteen myynnistä etuyhteydettömille asiakkaille unionissa saadun nettovoiton ennen veroja prosentteina tämän myynnin liikevaihdosta.

                     (269)

                     Niiden toiminnan kannattavuus ja vuotuinen kassavirta putosivat merkittävästi tarkastelujaksolla.

                     (270)

                     Unionin tuotannonala jatkoi investointeja koko tarkastelujakson ajan. Investoinnit lisääntyivät vuosien 2016 ja 2018 välillä ja kuvastivat uunien elinkaarta: ne on uusittava säännöllisin väliajoin jatkuvan tuotannon mahdollistamiseksi. Investoinnit kuitenkin vähenivät merkittävästi tarkastelua koskevan tutkimusajanjakson aikana.

                     (271)

                     Investointien tuotto ilmaistiin voittoprosenttina investointien nettokirjanpitoarvosta. Negatiivinen kehitys oli seurausta pienenevistä voittomarginaaleista tarkastelujaksolla.

                     (272)

                     Unionin tuotannonalan taloudellinen tulos voittojen suhteen tarkastelua koskevalla tutkimusajanjaksolla rajoitti kuitenkin sen kykyä hankkia pääomaa.

               4.6   Vahinkoa koskevat päätelmät

                     (273)

                     Unionin tuotannonalan voittoihin kohdistui kova isku tarkastelujaksolla: ne putosivat vuoden 2016 ja tarkastelua koskevan tutkimusajanjakson välillä 12,6 prosentista 3,7 prosenttiin, joka on selvästi alle tällaisen erittäin pääomavaltaisen tuotannonalan kestävän tason. Kannattavuuden merkittävä pieneneminen osoittaa unionin tuotannonalan erityisen epävarman tilanteen tarkastelua koskevalla tutkimusajanjaksolla.

                     (274)

                     Pienenevät myyntimäärät yhdessä alenevien hintojen kanssa johtivat kaikkien suorituskykyindikaattoreiden heikkenemiseen. Kannattavuuden pienenemisen lisäksi myös tuottavuus ja kapasiteetin käyttöaste pienenivät. Loppuvarastot kasvoivat 8 prosenttia tarkastelujakson aikana. Kassavirta väheni 51 prosenttia tarkastelua koskevalla tutkimusajanjaksolla vuoteen 2016 verrattuna. Investointien tuotto supistui vain 6 prosenttiin, kun se vuonna 2016 oli 18 prosenttia.

                     (275)

                     Tuotannon vähenemisellä oli merkittävä vaikutus tuotannonalaan korkeiden kiinteiden kustannusten vuoksi ja sen vuoksi, että tuotannon vähentäminen joustavasti ei ole mahdollista, koska uuneja on käytettävä täysimääräisesti tässä erityisessä tuotantoprosessissa.

                     (276)

                     Näinkin epäsuotuisissa olosuhteissa jatkuvat investoinnit olivat tarpeen, pääasiassa uunien korvaamiseksi, koska niillä on tiukasti rajoitettu käyttöikä. Tästä aiheutui taloudellista lisäpainetta tuottajille.

                     (277)

                     Samaan aikaan unionin tuotannonala menetti osan markkinaosuudestaan, millä oli kielteinen vaikutus sen kannattavuuteen.

                     (278)

                     Ottaen huomioon kaikki edellä esitetyt tosiseikat komissio päätteli, että unionin tuotannonalalle aiheutui edelleen perusasetuksen 8 artiklassa tarkoitettua merkittävää vahinkoa tarkastelua koskevalla tutkimusajanjaksolla.

               5.   SYY-YHTEYS

                     (279)

                     Komissio päätteli, että unionin tuotannonalalle aiheutui edelleen merkittävää vahinkoa tarkastelua koskevalla tutkimusajanjaksolla.

                     (280)

                     Komissio totesi kuitenkin, että unioin tuotannonalalle aiheutuneen vahingon ei voitu katsoa johtuneen Kiinasta tulevasta tuetusta tuonnista. Kuten tuontitilastoista näkyy, Egyptistä tuleva tuonti lisääntyi jyrkästi tarkastelujakson aikana.

                     (281)

                     Komissio tutki hiljattain tätä tuontia (ks. 243 kappale), ja sen todettiin olevan tuettua ja aiheuttavan vahinkoa unionin tuotannonalalle. Komissio totesi, että kiinalainen CNBM-ryhmä oli käynnistänyt toiminnan Egyptissä välttääkseen kaupan suojatoimenpiteet, mukaan lukien ne, jotka ovat nyt tarkastelun kohteena (52).

                     (282)

                     Tukien vastaisella tutkimuksella on yleensä tuontia rajoittava vaikutus tutkimuksen kohteena oleviin maihin, mutta Egyptistä tuleva tuonti pysyi tällä tarkastelua koskevalla tutkimusajanjaksolla samalla tasolla (141 809 tonnia) kuin kaudella, joka päättyi 31 päivänä maaliskuuta 2019 (144 169 tonnia). Samaan aikaan tuontihinnan laskeva suuntaus jatkui, ja hinta laski 904 eurosta/tonni 890 euroon/tonni.

                     (283)

                     Tämän alhaisin hinnoin tulevan egyptiläisen tuonnin markkinoilla aiheuttama hintapaine johti siihen, että unionin tuotannonala ei kyennyt ottamaan tuotantokustannusten kohoamista huomioon hinnoissaan.

                     (284)

                     On myös syytä mainita, että väliaikaiset toimenpiteet Egyptistä tulevaa tuettua tuontia kohtaan otettiin käyttöön vasta maaliskuussa 2020. Näin ollen unionin tuotannonalaa ei suojattu Egyptistä tulevalta tuetulta tuonnilta tämän tutkimuksen tarkastelujakson aikana, mukaan lukien tarkastelua koskeva tutkimusajanjakso.

                     (285)

                     Kiinasta tulevan tuonnin markkinaosuus oli edelleen 5 prosenttia tarkastelua koskevalla tutkimusajanjaksolla ja tuontihinnat alittivat edelleen muista maista tulevan tuonnin hinnat samoin kuin unionin tuotannonalan hinnat, mutta komissio muistuttaa, että Kiinasta peräisin olevien lasikuitufilamenttituotteiden epäterveeseen tuontiin sovelletaan tukien vastaisten toimenpiteiden lisäksi myös polkumyynnin vastaisia toimenpiteitä.

                     (286)

                     Sen vuoksi komissio vertasi Kiinasta tulevan tuonnin hintoja unionin tuotannonalan hintoihin lisäämällä niihin molemmat tullit.

                     (287)

                     Koska kiinalaiset vientiä harjoittavat tuottajat eivät toimineet yhteistyössä, komissio käytti EU:n tuontitilastoja ja otti huomioon Taric-lisäkoodit yritysten yksilöllisten tullien määrittämiseksi ja CN-koodit rovings-lankojen, mattojen ja silvottujen lasikuitusäikeiden erottamiseksi.

                     (288)

                     Vertailussa komissio ei havainnut hinnan alittavuutta silvottujen lasisäikeiden ja rovings-lankojen osalta, jotka edustavat valtaosaa unionin tuotannonalan tuotannosta. Alittavuutta havaittiin vain mattojen tapauksessa, eikä niillä todettu olevan mitattavissa olevaa vaikutusta unionin tuotannonalan tilanteeseen, koska niiden osuus unionin kokonaistuotannosta on hyvin alhainen (alle 4 prosenttia).

                     (289)

                     Sen vuoksi komissio päätteli, että toimenpiteet olivat tehokkaita unionin tuotannonalan suojelemiseksi Kiinasta tulevan tuetun tuonnin aiheuttamalta vahingolta.

               6.   VAHINGON TOISTUMISEN TODENNÄKÖISYYS

                     (290)

                     Tämän jälkeen komissio arvioi, onko todennäköistä, että Kiinasta peräisin olevien lasikuitufilamenttituotteiden tuonnin alun perin aiheuttama vahinko toistuisi, jos toimenpiteiden annettaisiin raueta.

                     (291)

                     Todennäköisyyden määrittämistä varten komissio analysoi seuraavia tekijöitä: a) Kiinasta tulevan tuonnin todennäköiset hintatasot ilman tasoitustoimenpiteitä, b) unionin markkinoiden houkuttelevuus ja c) Kiinan tuotantokapasiteetti ja käyttämätön kapasiteetti.

               6.1   Kiinasta tulevan tuonnin todennäköinen hintataso ilman toimenpiteitä

                     (292)

                     Tutkimus osoitti, että Kiinasta tuleva tuonti tapahtui tuetuilla hinnoilla tarkastelua koskevalla tutkimusajanjaksolla ja että tuki todennäköisesti jatkuu, jos toimenpiteiden annettaisiin raueta.

                     (293)

                     Kiinasta tulevan tuonnin hinnat (ilman polkumyynti-/tasoitustulleja) olivat merkittävästi alle unionin tuotannonalan myyntihintojen. Unionin tuotannonalan keskimääräinen myyntihinta EU:n markkinoilla tarkastelua koskevalla tutkimusajanjaksolla oli 1 106 euroa/tonni, kun Kiinasta tulevan tuonnin keskimääräinen hinta oli 990 euroa/tonni. Tämän perusteella pääteltiin, että lasikuitufilamenttituotteiden vienti Kiinasta unioniin tapahtuisi vahinkoa aiheuttavilla hinnoilla, jotka alittavat unionin tuotannonalan myyntihinnat, jos toimenpiteiden annettaisiin raueta.

               6.2   Unionin markkinoiden houkuttelevuus

                     (294)

                     Unionin markkinat ovat houkuttelevat kokonsa ja hintojensa puolesta.

                     (295)

                     Pyynnön esittäjän toimittamien tietojen mukaan hinnat unionin markkinoilla ovat keskimäärin korkeammat kuin muissa maissa. Vientitilastot osoittavat myös, että Kiinasta muille markkinoille, kuten Yhdysvaltoihin ja Etelä-Koreaan, suuntautuvan viennin hinnat olivat keskimäärin alemmat (863 euroa/tonni Yhdysvaltoihin ja 780 euroa/tonni Etelä-Koreaan) kuin EU:hun suuntautuvan viennin hinnat (990 euroa/tonni) tarkastelua koskevalla tutkimusajanjaksolla (53).

                     (296)

                     Unionin markkinoiden houkuttelevuutta kiinalaisten lasikuitufilamenttituotteiden tuottajien kannalta vahvistaa myös se, että CPIC ja CNBM-ryhmä tekivät hiljattain merkittäviä investointeja aloittaakseen lasikuitufilamenttituotteiden mittavan viennin Bahrainissa ja Egyptissä sijaitsevista tuotantolaitoksista Euroopan markkinoille sen jälkeen, kun tukien ja polkumyynnin vastaiset toimenpiteet otettiin käyttöön joulukuussa 2014.

                     (297)

                     Kuten aiemmassa tutkimuksessa vahvistettiin, CNBM-ryhmä otti käyttöön Egyptissä sijaitsevan tuotantolaitoksen nimenomaisesti myydäkseen lasikuitufilamenttituotteita unionin markkinoille ja välttääkseen tullit, joita sovelletaan suoraan Kiinasta tulevaan tuontiin (54).

               6.3   Käyttämätön kapasiteetti Kiinassa

                     (298)

                     Kiinassa on merkittävästi käyttämätöntä kapasiteettia (ks. 213–215 kappale).

               6.4   Vahingon toistumisen todennäköisyys

                     (299)

                     Tutkimuksessa kävi ilmi, että tuonti Kiinasta tapahtui edelleen hinnoilla, jotka alittivat unionin tuotannonalan hinnat, eikä ollut viitteitä siitä, että tuki päättyisi tulevaisuudessa.

                     (300)

                     Jos toimenpiteet kumottaisiin, voidaan kohtuudella odottaa, että unionin markkinoiden houkuttelevuuden ja Kiinan käyttämättömän kapasiteetin seurauksena tuonti unioniin lisääntyisi merkittävästi tuetuilla, vahinkoa aiheuttavilla hinnoilla, jotka alittavat unionin tuotannonalan myyntihinnat.

                     (301)

                     Tällaisessa tilanteessa vienti Kiinasta unioniin saisi nopeasti markkinaosuutta unionin tuotannonalalta, jonka myyntimäärä putoaisi välittömästi ja kiinteät kustannukset yksikköä kohti kohoaisivat.

                     (302)

                     Kiinteiden kustannusten kohoaminen yhdessä myyntihintojen laskun kanssa vaikuttaisi välittömästi negatiivisesti unionin tuotannonalan kannattavuuteen, joka pysytteli huomattavasti alle tavoitevoiton koko tarkastelujakson ajan. Näin ollen unionin tuotannonalan toiminnasta tulisi tappiollista, sen taloudelliseen tilanteeseen kohdistuisi negatiivisia vaikutuksia ja merkittävä vahinko toistuisi.

                     (303)

                     Edellä esitetyn perusteella komissio päättelee, että Kiinasta peräisin olevasta tuonnista aiheutuneen vahingon toistuminen on todennäköistä, jos toimenpiteet kumotaan.

               7.   UNIONIN ETU

                     (304)

                     Perusasetuksen 31 artiklan mukaisesti komissio tutki, voisiko se selkeästi todeta, että tasoitustullin käyttöönoton mahdollistavan tuen suuruisten tasoitustoimenpiteiden käyttöönotto ei olisi unionin edun mukaista tässä tapauksessa siitä huolimatta, että vahinkoa aiheuttavan tuen esiintyminen on todettu. Unionin etua määritettäessä arvioitiin kaikki asiaan liittyvät etunäkökohdat eli unionin tuotannonalan, käyttäjien ja tuojien edut.

               7.1   Unionin tuotannonalan etu

                     (305)

                     Tutkimuksessa osoitettiin, että unionin tuotannonalan tilanne oli vahingollinen ja että toimenpiteiden poistaminen johtaisi todennäköisesti Kiinasta tulevan tuetun tuonnin aiheuttaman epäterveen kilpailun lisääntymiseen.

                     (306)

                     Sen vuoksi komissio päätteli, että on unionin tuotannonalan edun mukaista pitää toimenpiteet voimassa.

               7.2   Käyttäjien etu

                     (307)

                     Lasikuitufilamenttituotteilla on monia käyttötarkoituksia esimerkiksi liikennealalla (auto-, merenkulku-, ilmailu- ja avaruus sekä sotateollisuus), sähkö- ja elektroniikka-alalla, tuulienergiassa, rakennusalalla, säiliöiden ja putkien tuotannossa sekä kulutushyödykkeissä.

                     (308)

                     Niitä käytetään joko suoraan materiaaliteollisuudessa (muovit) tai tuotantopanoksena kudottaessa lasikuitukankaaseen ja seulakankaaseen.

                     (309)

                     Suorassa käytössä, jossa lasikuitufilamenttituotteilla vahvistetaan materiaalia, sen osuus kokonaiskustannuksista on hyvin pieni samoin kuin toimenpiteiden vaikutus kokonaiskustannuksiin.

                     (310)

                     Lasikuitukankaan kutomisessa tilanne on erilainen, koska lasikuitufilamenttituotteiden osuus valmistuskustannuksista on merkittävä ja lasikuitukankaiden tuotannonala edellyttää lasikuitufilamenttituotteiden alhaisia hintoja, jotta se voi kilpailla unionin markkinoilla. Lasikuitukankaiden tuotannonala saa nyt kuitenkin etua sekä Kiinasta että Egyptistä tulevan lasikuitukankaan tuontiin sovellettavista polkumyynti- ja tasoitustoimenpiteistä (molemmat maat ovat suurimpia kilpailijoita lasikuitukankaiden markkinoilla).

                     (311)

                     Koska yksikään käyttäjä ei ilmoittautunut tässä tutkimuksessa, komission käytettävissä olevat parhaat tiedot tältä osin ovat aiempien tutkimusten päätelmät: polkumyyntitoimenpiteiden voimassaolon päättymistä koskeva tarkastelu komission täytäntöönpanoasetuksessa (EU) 2017/724 (55), jossa pääteltiin, että toimenpiteiden jatkamisella olisi vähäinen vaikutus käyttäjien tilanteeseen, ja tukien vastainen tutkimus komission täytäntöönpanoasetuksessa (EU) 2020/379 (56), jossa pääteltiin, että kun otetaan huomioon vaihtoehtoiset hankintalähteet, joihin ei sovelleta toimenpiteitä, ja koska ei ole selvää näyttöä, joka osoittaisi, että käyttäjät eivät voisi kattaa tuonnissa käyttöön otetuista toimenpiteistä aiheutuvia lisäkustannuksia, käyttäjiin kohdistuvat kielteiset vaikutukset eivät osoittaneet selvästi, että ei olisi unionin edun mukaista soveltaa toimenpiteitä.

               7.3   Etuyhteydettömien tuojien etu

                     (312)

                     Komissio kehotti kaikkia etuyhteydettömiä tuojia osallistumaan tutkimukseen, mutta yksikään etuyhteydetön tuoja ei ilmoittautunut eikä toiminut millään tavoin yhteistyössä tutkimuksessa.

                     (313)

                     Komissio katsoi, että lasikuitufilamenttituotteet ovat suureksi osaksi standardoituja ja niiden hankintalähteitä voidaan vaihtaa tehokkaasti.

                     (314)

                     Kun myös otetaan huomioon vaihtoehtoiset hankintalähteet, joihin ei sovelleta toimenpiteitä, komissio päätteli tämän perusteella, että nyt voimassa olevilla toimenpiteillä ei ollut merkittävää kielteistä vaikutusta tuojien tilanteeseen ja että toimenpiteiden voimassaolon jatkaminen ei vaikuttaisi kohtuuttomasti niihin.

               7.4   Unionin etua koskevat päätelmät

                     (315)

                     Toimenpiteiden kumoamisella olisi merkittävä negatiivinen vaikutus unionin tuottajiin.

                     (316)

                     Tasoitustullin voimassaolon jatkamisella olisi vähäinen vaikutus tuojiin ja käyttäjiin.

                     (317)

                     Komissio kuitenkin huomauttaa, että lasikuitufilamenttia voidaan hankkia muistakin lähteistä, joihin ei kohdistu toimenpiteitä.

                     (318)

                     Tämän perusteella komissio päätteli, ettei ollut olemassa pakottavia syitä, joiden perusteella ei olisi unionin edun mukaista pitää edelleen voimassa tasoitustoimenpiteet Kiinasta peräisin olevien lasikuitufilamenttituotteiden tuonnissa.

               8.   TASOITUSTOIMENPITEET

                     (319)

                     Tuen jatkumisen ja vahingon toistumisen todennäköisyyttä koskevien päätelmien perusteella ja perusasetuksen 18 artiklan 1 kohdan mukaisesti Kiinan kansantasavallasta peräisin olevien jatkuvakuituisten lasikuitutuotteiden tuontiin sovellettavat tasoitustullit olisi pidettävä voimassa.

                     (320)

                     Asianomaisille osapuolille ilmoitettiin niistä olennaisista tosiasioista ja huomioista, joiden perusteella aiottiin ottaa käyttöön lopullinen tasoitustulli olevan tarkastelun kohteena olevan tuotteen tuonnissa unioniin.

                     (321)

                     Asianomaisilla osapuolilla oli mahdollisuus esittää huomautuksia päätelmien ilmoittamisen jälkeen ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa.

                     (322)

                     Olennaisten tosiasioiden ja huomioiden ilmoittamisen jälkeen saatiin huomautuksia eräältä vientiä harjoittavalta tuottajalta, Chengdu Chang Yuan Shun Co. Ltd.:ltä, sekä APFE:ltä.

                     (323)

                     Kiinalainen vientiä harjoittava tuottaja ilmoitti olevansa eri mieltä tasoitustullien voimassa pitämistä koskevasta päätöksestä ja väitti, että se ei saanut etua Kiinan viranomaisten myöntämistä tuista. Yritys väitti erityisesti, että se ei saanut etua ”lasikuitufilamenttituotteiden tuotannonalan edistämistä koskevista Kiinan viranomaisten keskushallinnon suunnitelmista” eikä saanut etuuskohtelun mukaista taloudellista tukea. Näitä yleisiä toteamuksia lukuun ottamatta kyseinen kiinalainen vientiä harjoittava tuottaja ei toimittanut mitään näyttöä väitteidensä tueksi. Sen vuoksi nämä väitteet hylätään.

                     (324)

                     APFE totesi olevansa samaa mieltä komission päätelmistä. APFE korosti myös, että kiinalaisilla tuottajilla on edelleen vahva asema EU:n markkinoilla Egyptistä ja Bahrainista tulevan tuonnin mutta myös Kiinasta tulevan tuonnin ansiosta. APFE väitti, että Eurostatin tietojen mukaan kiinalaiset tuottajat ovat pudottaneet unioniin suuntautuvan viennin hintoja yli 15 prosenttia tarkastelua koskevan tutkimusajanjakson jälkeen. APFE ei ollut tietoinen sellaisesta teknologisesta edistyksestä, joka alentaisi lasikuitufilamenttituotteiden tuotannonalan tuotantokustannuksia ja olisi perusteena tällaiselle hinnan alennukselle. APFE odotti päinvastoin hintojen kohoavan yleisen globaalin taloustilanteen ja pandemian vuoksi.

                     (325)

                     APFE katsoi, että lasikuitufilamenttituotteiden tuonti Kiinasta aiheutti edelleen vahinkoa unionin tuotannonalalle ja että kiinalaiset tuottajat ovat tarkastelua koskevan tutkimusajanjakson jälkeen harjoittaneet absorptiokäytäntöjä, jotka ovat merkittävästi heikentänyt Kiinasta peräisin olevien lasikuitufilamenttituotteiden tuonnissa voimassa olevien tullien vaikutusta verrattuna niiden käyttöönottovuoteen 2014 ja sen jälkeisiin vuosiin.

                     (326)

                     Komissio totesi APFE:n huomautusten noudattelevan samaa linjaa kuin edellä mainitut päätelmät. Jos unionin tuotannonalalla on hallussaan näyttöä, jonka perusteella toimenpiteitä olisi tarkasteltava uudelleen, sillä on oikeus esittää sitä koskeva pyyntö perusasetuksen nojalla.

                     (327)

                     Euroopan parlamentin ja neuvoston asetuksen (EU, Euratom) 2018/1046 (57) 109 artikla huomioon ottaen silloin, kun jokin määrä on maksettava takaisin Euroopan unionin tuomioistuimen tuomion tuloksena, maksettava korko on Euroopan unionin virallisen lehden C-sarjassa kunkin kuukauden ensimmäisenä kalenteripäivänä julkaistu Euroopan keskuspankin perusrahoitusoperaatioihinsa soveltama korko.

                     (328)

                     Tässä asetuksessa säädetyt toimenpiteet ovat asetuksen (EU) 2016/1037 25 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Otetaan käyttöön lopullinen tasoitustulli tuotaessa Kiinan kansantasavallasta peräisin olevia enintään 50 mm pituisia silvottuja lasikuitusäikeitä, jatkuvakuituista kiertämätöntä lasikuitulankaa, pois luettuna kyllästetty ja päällystetty jatkuvakuituinen kiertämätön lasikuitulanka, jolla on yli 3 prosentin hehkutushäviö (määritetty ISO-standardin 1887 mukaisesti), ja lasikuitufilamenteista valmistettuja mattoja, poisluettuna lasivillasta valmistetut matot, jotka luokitellaan tällä hetkellä CN-koodeihin 7019 11 00, ex 7019 12 00 (Taric-koodit 7019120022, 7019120025, 7019120026, 7019120039) ja 7019 31 00.

               2.   Vapaasti unionin rajalla tullaamattomana -nettohintaan sovellettava lopullinen tasoitustulli on seuraavien yritysten tuottaman 1 kohdassa kuvatun tuotteen osalta seuraava:

                           Yritys

                           Lopullinen tasoitustulli (%)

                           Taric-lisäkoodi

                           Jushi Group Co., Ltd; Jushi Group Chengdu Co., Ltd; Jushi Group Jiujiang Co., Ltd.

                           10,3

                           B990

                           Changzhou New Changhai Fiberglass Co., Ltd; Jiangsu Changhai Composite Materials Holding Co., Ltd; Changzhou Tianma Group Co., Ltd;

                           4,9

                           A983

                           Chongqing Polycomp International Corporation

                           9,7

                           B991

                           Muut täytäntöönpanoasetuksen (EU) N:o 1379/2014 liitteessä I luetellut yhteistyössä toimineet yritykset

                           10,2

                           Kaikki muut yritykset

                           10,3

                           A999

               3.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä helmikuuta 2021.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 176, 30.6.2016, s. 55.

            (2)  EUVL L 67, 15.3.2011, s. 1.

            (3)  EUVL L 367, 23.12.2014, s. 22.

            (4)  EUVL L 107, 25.4.2017, s. 4.

            (5)  EUVL L 201, 25.6.2020, s. 10.

            (6)  EUVL C 424,17.12.2019, s. 5.

            (7)  Termiä ’Kiinan viranomaiset’ käytetään tässä asetuksessa laajasti niin, että se sisältää valtioneuvoston, kaikki ministeriöt, osastot ja virastot sekä keskus-, alue- ja paikallishallinnon.

            (8)  http://trade.ec.europa.eu/tdi/case_details.cfm?id=2423

            (9)  Komission täytäntöönpanoasetus (EU) 2020/776 (EUVL L 189, 15.6.2020, s. 1).

            (10)  Ks. 12. viisivuotissuunnitelma, s. 9.

            (11)  Ks. 13. viisivuotissuunnitelma, s. 23 ja 24.

            (12)  Ks. Kiinan kansantasavallan kansallista taloudellista ja sosiaalista kehitystä koskeva 13. viisivuotissuunnitelma, II osa, 6 luku, 1 jakso.

            (13)  Sama kuin edellä, II osa, 6 luku, 4 jakso.

            (14)  http://www.gov.cn/zhengce/content/2015-05/19/content_9784.htm

            (15)  Ks. US-China Economic and Security Review Commission: 13. viisivuotissuunnitelma, s. 12.

            (16)  https://www.cae.cn/cae/html/files/2015-10/29/20151029105822561730637.pdf

            (17)  Ks. Made in China 2025 -etenemissuunnitelma, s. 142, 152.

            (18)  Ks. Made in China 2025, 4 luku: Strateginen tuki.

            (19)  Ks. rakennusmateriaalien tuotannonalan kehittämissuunnitelma (2016–2020).

            (20)  Preferential policies of the National High-Tech Industrial Development Zones, s. 12–14.

            (21)  Preferential policies of the National High-Tech Industrial Development Zones, s. 1.

            (22)  EXIM Bank 2017 Annual Report, s. 5. Tutustuttu osoitteessa http://english.eximbank.gov.cn/News/AnnualR/2017/, 17.11.2020, ja se löytyy avoimesta asiakirja-aineistosta viitteellä t20.007533.

            (23)  EXIM Bank 2017 Annual Report, s. 33.

            (24)  WT/DS379/AB/R (US – Anti-dumping and Countervailing Duties on Certain Products from China), valituselimen raportti, 11.3.2011, DS 379, 318 kohta. Ks. myös WT/DS436/AB/R (US – Carbon Steel (India)), valituselimen raportti, 8.12.2014, 4.9–4.10 ja 4.17–4.20 kohta, ja WT/DS437/AB/R (United States – Countervailing Duty Measures on Certain Products from China), valituselimen raportti, 18.12.2014, 4.92 kohta.

            (25)  Seuraavien mukaisesti: CBIRC:n täytäntöönpanotoimenpiteet, jotka koskevat ulkomaisrahoitteisten pankkien hallinnollisiin lisensseihin liittyviä seikkoja (CBIRC:n määräys nro 1 [2017]), CBIRC:n täytäntöönpanotoimenpiteet, jotka koskevat ulkomaisrahoitteisten pankkien hallinnollisiin lisensseihin liittyviä seikkoja (CBIRC:n määräys nro 4 [2015]), CBIRC:n hallintotoimenpiteet, jotka koskevat rahoituslaitosten johtajien ja ylempien toimihenkilöiden pätevyyttä pankkialalla (CBIRC [2013] nro 3).

            (26)  Lasikuitukankaita koskeva asetus, johdanto-osan 344 kappale.

            (27)  Lasikuitukankaita koskeva asetus, johdanto-osan 345–357 kappale.

            (28)  OECD:n tutkimus, Chinese export credit policies and programmes, s. 7, 32 kohta.

            (29)  Ks. Sinosuren verkkosivusto, Company profile, Supporting “Made in China”.

            (30)  Uuden ja huipputeknologian alan tuotteiden vientiluettelo, nro 531–545.

            (31)  Sinosuren vuosikertomus 2017, s. 6.

            (32)  Lasikuitukankaita koskeva asetus, johdanto-osan 483 kappale.

            (33)  Komission täytäntöönpanoasetus (EU) 2017/366, (aurinkopaneelit) (EUVL L 56, 3.3.2017, s. 1); johdanto-osan 421 ja 425 kappale.

            (34)  Ks. 3.1 jakso.

            (35)  Lasikuitukankaita koskeva asetus, johdanto-osan 519 kappale.

            (36)  Useat sähkökauppajärjestelmän uudistamisen syventämistä koskevat Kiinan kommunistisen puolueen keskuskomitean ja valtioneuvoston lausunnot (Zhong Fa [2015] nro 9).

            (37)  Esimerkiksi Shandongin talous- ja tietotekniikkakomission ilmoitus suorien sähköliiketoimien pilottikäyttäjien luettelosta vuonna 2015, L.J.X.D.L [2015] nro 9, ja Shandongin talous- ja tietotekniikkakomission ilmoitus suorien sähköliiketoimien pilottikäyttäjien luettelosta vuonna 2017, L.J.X.D.L. [2017] nro 117.

            (38)  Lasikuitukankaita koskeva asetus, johdanto-osan 540 kappale.

            (39)  Kiinan kansantasavallan presidentin määräys nro 23.

            (40)  Kiinan kansantasavallan yritystuloverolain täytäntöönpanoasetus (annettu valtioneuvoston määräyksellä nro 512, 6.12.2007; muutettu valtioneuvoston päätöksellä joidenkin hallinnollisten määräysten muuttamisesta, valtioneuvoston määräys nro 714, 23.4.2019).

            (41)  Lasikuitukankaita koskeva asetus, johdanto-osan 556 kappale.

            (42)  Lasikuitukankaita koskeva asetus, johdanto-osan 568 kappale.

            (43)  Lasikuitukankaita koskeva asetus, johdanto-osan 577 kappale.

            (44)  Lasikuitukankaita koskeva asetus, johdanto-osan 591 kappale.

            (45)  GTA = Global Trade Atlas.

            (46)  Verotuksen ja tulliliiton pääosaston ylläpitämä tietokanta, joka sisältää tietoja EU:n tullialueelle tuoduista valvonnassa tai seurannassa olevista erityistuotteista.

            (47)  Ilmoitus Egyptistä peräisin olevien jatkuvakuituisten lasikuitutuotteiden tuontia koskevan tukien vastaisen menettelyn vireillepanosta (EUVL C 167, 16.5.2019, s. 11).

            (48)  Täytäntöönpanoasetus (EU) 2020/379, johdanto-osan 163 kappale.

            (49)  Täytäntöönpanoasetus (EU) 2020/870.

            (50)  Täytäntöönpanoasetus (EU) 2020/379.

            (51)  Malesiassa olevalla tuotantolaitoksella on sama omistaja kuin yhdellä otoksen ulkopuolisella unionin tuottajalla.

            (52)  Komission täytäntöönpanoasetus (EU) 2020/379, johdanto-osan 163 kappale.

            (53)  APFE:n tarkastelupyyntö, 18.9.2019.

            (54)  Komission täytäntöönpanoasetus (EU) 2020/379, johdanto-osan 163 kappale.

            (55)  EUVL L 107, 25.4.2017, s. 4.

            (56)  EUVL L 69, 6.3.2020, s. 14.

            (57)  EUVL L 193, 30.7.2018, s. 1.